Dib u eegis kooban buugga ‘XUSUUSQOR’ | Qaranimo Online\nDib u eegis kooban buugga ‘XUSUUSQOR’\nFebruary 1, 2013 | Filed under: Dhacdooyinka,Warka Maanta | Posted by: QOL Admin By: Saciid Cismaan Keenadiid | Buugga ‘Xusuusqor’ ee Saciid Cismaan Keenadiid, Eebbe (sw) ha u naxariistee, ogaantay, waa buuggii u horreeyey ee si tafatiran u soo ururiyey una soo bandhigay dhacdooyinkii hareeyey guud ahaan Soomaaliya, gaar ahaan Muqdisho, muddadii u dhexeysay Diseembar 1990 – Juun 1994-tii. Dhacdooyinka buuggu xambaarsan yahay, shar iyo kheyr, ma aha ku tiri ku teen iyo war suuqa laga ururiyey ee waa dhacdooyin qoraagu ama dhegihiisa ku maqlay, ama indhihiisa ku arkay.\nQoraagu, inta uusan dhex muquuran dhacdooyinkaas murugada badan, malaha isagoo ogsoon in buugga la daabici doono, seben, dadkii qarannimo iyo qiimeheed ogaa ama xusuus-guur ku dhacay ama ay aakhiro u jihaysteen ayuu buugga af-bilow uga dhigayaa oraahyo jiilka maanta nool iyo kuwa mustaqbalka ku abtirsan doona Jamhuuriyaddii Soomaaliya u iftiimiya sidii berisamaadkii la ahaan jirey. Wuxuu sidoo kale, qoraagu, buugga ku soo af-meerayaa muuqaal ujeeddadiisu, aniga fahankayga, ku biyo shubanayso in uu qalbigeenna ka dhaqo caloolxumada iyo uur ku taallooyinka buuggu xambaarsan yahay. Waa qoraal kooban oo muuqaal ka bixinayo gobonnimaddoonkii degaammada Shabeellada Dhexe.\n“Ma aha riyo. Ma aha dheelallow. Waa dhab in ay Soomaalidu kol ahayd dad mid ah oo dalkooda jecel”. In kastoo, weeraha qoraagu ku af-bilaabay buuggiisa ay dad badan, maanta, khiyaali ula muuqanayaan, haddana waa marag ma doonto in Soomaalidu ahayd ummad magac iyo maammus caalamka dhexdiisa ku leh; ummad is jecel, walaalo ah, isu damqada, is marti soora; ummad hal hayskeedu ahaa:“Soomaaliyeey toosoo, toosoo isku tiirsada oo, hadba kiina taagdaran, taageera weligiin”. Sawirkaas quruxda badani wuxuu beddelmey, “kolkii ay Soomaalidu qabiil-qabiil u qaybsantay”, waxa markaas “la waayey xooggii iyo xiribtii qarannimada lagu sugi lahaa; waxa la tebey waddaniyiintii ku habaysnayd mabaadiida daljacaylka, waxaanna sidaas u asaruurmay hankii qarannimada lafteeda loo qabay”. Qoraagu, asaruuranka qarannimada waxa uu u tiirinayaa qabyaaladda. Qabyaaladduna, sida qoraagu soo guuriyey “waa tubta kala tagga iyo bur-burka; baaba’a matxafyada, maktabadaha, dhismooyinka filka weyn, raadraacyada taariikhda, sooyaalka ilbaxnimada.”\nMeesha, jiilalka maanta nooli ay la qabsadeen dad isku diin ah, isku af ah, isku hiddo iyo dhaqan ah oo misana aan is bixinayn, “qoraagga iyo facii sidiisa oo kale ku soo barbaaray xilliyadii gobannimaddoonka iyo soomaalinimada waxaa garaadkoodu la qabsan la’yahay ayaandarrooyinka maanta joogtoobey ee ah ‘Soomaali iyadu islaynaysa’”. Waxa u muuqda, oo naxdin iyo argagax ku haya in “17-kii sano (1943-1960) dhiiggii loo huray xoraynta dalka uu ka dambeeyey 17 sano (1991-2008) oo uu hoorayo dhiig kii hore ka badan lase moodo in loogu talaggalay siddii xorriyad iyo gobonimo lagu waayi lahaa”.\nQoraaga, oo kahanayo miraha iyo muuqaalka qabyaaladda, baadigoobayana deris wanaagii, damiirkii toosnaa iyo dadnimadii Soomaalida, ayaa si uu inoo hogatusaaleeyo cirib dambeedka qabyaaladda, wuxuu buugga ku iba-furayaa sheeko damiirka ka ilmaysiinaysa. Waa sheeko ku saabsan siddeed nin oo muddo dheer deris ku ahaa xaafad ka mid ah xaafadaha Muqdisho. Marka laga soo tago derisnimada, siddeedaas nin, waxaa kale oo kulminayey, oo ay kaga duwanaayeen dadkii kale ee deriska la ahaa, ku abtirsiga jabhaddii USC. Magacyada jabhadaha Soomaaliduna waxay ahaayeen “magacyo qabiil oo aan wax mabaa’dii ah cuskanayn, markii la is qoonsadana, si fudud u kala daata”.\nBilowgii hore, liifaddu waxay saarnayd dad kale, marka iyagu negaadi maahee qax iyo qarfo marna kuma naalloon. Ninba waa toogtiise, kol dambe, ayaa waxaa qarxay dagaalkii labada garab ee USC-da. Sideeddii saaxiib mid baa xaafaddii ka qaxay. Intaan laba bilood ka soo wareeginba dagaal kale ayaa ka dhex qarxay intii hayb ahaanta ugu wada hartay xaafadda, misana labaa xaafaddii ka qaxday. Muddo yar ka gadaal, ayaa misana, jifooyinkii ku haray xaafaddu mar kale kala safteen, misena mid kalaa qaxay. In kastoo qoraaggu sheekada halkaas ku joojiyey, haddana, sida qof kasta oo maanta taga xaafaddaas uu hollinayo, waxaa la qiyaasi karaa in aan afartii kale midna xaafaddii calfan oo ama qurbo uga huleeleen ama xaafado kale uga qaxeen, waa haddayba nolol ku soo gaareen maanta. “Qabyaaladdu qaran la’aantii waxay noogu dartay saaxiibbo la’aan. Qabyaaladdu waa kansar.”\nColaad ku salaysan senen (khuraafaad)\nIn kastoo, qoraaggu, uusan si toos ah u higgaadinayn, haddana waxaa biyo dhaca qoraalka buugga laga fahmayaa in colaadda Soomaaliya, qayb ahaan, ay salka ku hayso senen. Senenkuna, inkastoo Soomaalidu ka bad-badiso, qabaa’illada qaarkoodna ka xanaaqaan, haddana wax ku gaar ah Soomaalida ma aha. Tusaale ahaan, qoraaggu wuxuu soo guurinayaa: in Faransiisku aamminsaa in dadka Ingiriiska, siiba kuwa xiga dhanka Faransiisku daba lahaayeen; in Talyaanigu aamminsanaa in Ruushku dabo lahaayeen; iyo in meelo badan oo ka mid ah Afrika laga aamminsanaa in dadku geedaha ka soo jeedaan.\nBidhaan dawladeed goormee kuugu dambaysay\nWaa maalmo naxdin iyo argagax leh: diryanka madaafiicda; dadka qaxaya, oo jihooyinka isu dhaafaya; dhaawaca iyo meydka meel kasta daadsan; kufsiga, boobka iyo bara kaca xaafad kasta laga soo sheegayo, dadkii waxaa ku dhacay jaahwareer. Dadku waxay isla dhex marayaan “bidhaan dawladeed waxaa ka haray madaafiicda madaxtooyada ka soo dhacaya.” Waa bilowgii dagaalka.\nMustaqbalka madow oo qoraaga dareenkiisa argagaxa gelinaya, fasiraadna uu u waayayo waa marka uu arko dadka la laynayo: waa dadkii dawladdii askartu ku tirin jirtey cadawgeeda koowaad. Waa kacaandiidyadii. Wakiilladii xisbiga ayaa qaarna qaxayaan, qaarna jabhadaha wax ka hoggaaminayaan; wasiirradii ayaa qaarna qaxayaan, qaarna dabaaldeg ku jiraan; qarandumis iyo dib-u-socod is bililiqaysanaya.\nQoraagu wuxuu arkayaa hal ku dhigyadii astaanta u ahaa jiritaanka Soomaalida, sida: isku af, isku diin, isku dhaqan oo qofkii laga maqlo la moodayo in uu u ‘maadaynayo dadka qubuuraha’. Wuxuu arkayaa dadkii oo ‘dareenguur’ ku dhacay. Tusaale ahaan, qofka dhinta ama dhib soo gaarto waxaa laga xumaadaa kolka haybtiisa la ogaado. Waxa waxaas oo dhan ka sii daran, dad falkaas waxshinimada ah u arkayey ‘guul la taaban karo’\nBililiqadu waa shidaalka hawlgalka\nBililiqadu, in kastoo, ay meelo badan oo Soomaaliya ka mid ah horey uga dhacday, sida Waqooyi Bari iyo Waqooyi Galbeed, haddana, mida Muqdisho wax aan ahayn ‘horyaalnimo taariikheed’ laguma sifayn karo.\nBililiqaystayaasha, guryaha qabiil walba waxa uu u leeyahay tilmaan: kuwo waxa ay qabaan in ay deg-deg u soo noqonayaa; kuwona waa sidii ay u tageen; kuwona lama garanayo.\nGuriga qoraaga ayaa koox bililiqo doon ahi, duhur cad, soo beegsanayaan. Waxa wata sarkaal ka tirsanaan jirey Booliiska. Mid baa raadiye meel saaran iska laalaadinay, isaga oo leh “waa qalabka isgarsiinta oo Maxamed Siyaad ayay kula xiriiraan”. Waxayse ka sii darnayd markii habeen ay koox hubaysani soo weerareen guriga qoraaga. Islaan ayaa hoggaaminaysa. Waxay leedahay “nin gaashaanle sare ah oo reer Suldaaan Cali Yuusuf ah baa guriga deggan. Qalab isgaarsiin buu haystaa oo maalintiina god dheer oo guriga dhex yaal buu ku xabaalaa, habeenkiina waa la soo baxaa oo Maxamed Siyaad buu kula hadlaa”.\nBililiqadu waxay gaartay heer lagu kaftamo in dadka qaata maryaha cadcad oo raba in ay kala dhexgalaan dagaallada la yiraahdo “dhex-dhexaadintoodu aqbal ma noqon, maxaa yeelay, marada cad ee calanka laga dhigtay ayaa bililiqo ahaa”. Heer, baaxadda bililiqada, qofku ka xishoodo in uu martiqaado dad uu yaqaaney cabsi uu ka qabo in shay bililoqo ah, oo dabcan qofka la mirti qaaday laga soo bililiqaystay, qofka gurigiisa lagu arko. Heer, taallooyinkii, warshadihii, fiilooyinkii korontada iyo wax kasta oo qiimo leh duhur cad, rag hebel iyo hel loo garanayo rartaan. Heer, xiddigihii saraakiisha oo jawaanno ku cabbaysan la geeyo Imaaraadka Carabta. Heer culimadii la xushmayn jirey, sida Eebbe ha u naxariistee Sh. C/raxmaan Sh. Maxamed Sh. Cismaan Suufi, inta masaajid loogu galo la yiraahdo dahabka idiin aasan soo faga markay dhahaan dahab ma haysannana la dilo. Heer, nin bililiqaysto gurigii walaashii, oo dabcan nin qolyha caleentoodii cirka ka soo dhacday ah ilmo u dhashay. Heer, meelaha qaarkood la isugu faano gabdho bililiqo ah.\nBililiqadu waxay gaartay heer wax badbaada la waayo. Maalin baa qoraagu wuxuu la kulmayaa Aw Jaamac Cumar Ciise oo la bililiqaystay. Sidee loo bililiqaystay? Buugaagtii uu afartameeyaha sano ururinayey ayuu u dhiibtay, si ay ugu badbaadaan, nin saaxiibkiis ah oo USC ku abtirsada. Nasiib darro, markii USC kala jabtay ayaa saaxiibkii gurigiisii la bililiqaystay, oo waxaa bililiqaystay garabkii kale.\nBililiqadu waxay gaartay, heer guryihii reer Xamarka, sida odayaal reer Xamar ah oo la kulmay ciidammadii huwanta (UNITAF) ay sheegeen “dad qaxay iyo kuwo joogaba guryohoodii dad kale deggan yihiin”.\nMaxkamad aan qaaddi, qareen iyo markhaanti midna lahayn; waa jinni ku xukun!\nQofka, dembi waxa ugu filan qolada uu yahay. Dadka la soo qabto oo dhammi isku gabood ayay ku wada eedaysan yihiin: waa abtiris. Qofka nasiibka leh waa kan la kexeeyo oo meel dad joogaan la geeyo, waayo, waxa la arkaa in qof garanaya meeshaas laga helo. Marmar waxa la yiraahdaa odayaal dadka yaqaan baa la idiin geynayaa, laakiin cidna looma geeyo oo meel dhexe oo go’doon ah ayay toodu ku gashaa.\nSidii arrini sidaas u ahayd ayaa dhammaadkii 1992-dii maxkamado Islaami ahi ka furmeen xaafadaha Dharkaynley iyo Wadajir. Oday xaafadda aad looga yaqaan ayaa baabuur laga xaday. Tuuggii baabuurka xaday ayaa maxkamada Islaamiga ah saaran. Waxa soo baxay tuuggii oo gacanta midig la gooyey oo hadlaya oo leh “eega ninka gadaashayda soo socda”. Waxaa soo muuqday odaygii soo dacwooday oo isagana gacanta midig la gooyey. Baabuurka ayaa bililiqo ahaa.\nSebenku is beddeli ogaa, Maxamed Faarax Caydiid baa maxkamad la soo taagayaa. Diyaarado ayaa cirka ka soo firdhinaya xaashiyo ku saabsan qabashada Caydiid iyo abaalmarinta la siinayo ciddii soo qabata ama soo sheegta. Waxaa la isla dhex marayaa in raggii maxkamadda saari lahaa Xamar ku soo fool leeyihiin.\nNasiib darro, dhibtu Caydiid oo kaliya kuma dhacayso ee waxaa sidoo kale qoraagu inala wadaagayaa dhacdo kale oo ku saabsan UNOSOM oo ruqsaysay saddex gabdhood oo turjumaanno ahaa. Middood waxa lagu eedeeyey in ay ka qayb gashay bannaanbax lagu taageerayay Caydiid, mid waxay raadinaysay magacyada dad u xiran UNOSOM, midna xafiiska ayay keentay dad ka mid ah taageerayaasha Caydiid.\nDad damiirkii iyo dadnimadii ka dhimatay\nCid kasta, oo waxuun gacaltooyo ah u haysay ama u jiir damqanaysay quus bay ka istaagtay xal u helista Soomaaliya, waayo, “maankii iyo muruqii qabyaalad ayaa hoggaamisay, dareen Soomaalinnimo iyo islaamnimo dhinacna kama soo dhowaan”. Qaar waa canaanteen, sida Xasan Guuleed Abtidoon, madaxweynihii hore ee Jabuuti; qaar shirkii bay isaga baxeen, sida Melles Zenawi, Raysalwasaarihii hore ee Itoobiya; qaar qalbigay kala hadleen sida Yuweri Muzeveni, madaxweynaha Yugaandha.\nTusaale ahaan, Xassan Guuleed isagoo bilowgii dagaalka sokeeya gacalcun canaananaya hoggaankii Soomaalida waxa uu yiri “Annagu gogosha fidinteeda ayaannu leennahay, nabadaynta iyo Soomaali mideynteedana idinkaa la idinka sugayaa. Meyd, nin uu agyaal buu dhibaa”. Muzeveni-na wuxuu yriri “war heshiiya oo midooba, mise waxaad doonaysaan labaatan madaxweyne iyo labaatan jamhuuriyadood” . Meles Zenawina intuu shirkii Adisababa II ee dib u heshiisiinta ka baxay ayuu yiri “markii aad noo baahataan diyaar baan idiin nahay” Waxyaabaha la yaabka leh ee muujinaya maskax gaddoonka hoggaanka qaarkiis, qoraaguna sidii ay joornaalka ugu soo baxeen uu u soo guurinayo waxaa ka mid ah: shacab biyo la’aan, cunto la’aan, daawo la’aan, arxan la’aan iyo mustaqbal la’aan isugu darsameen oo kuwii dhibtaas baday ay xusayaan “32 guuradii ka soo wareegtay aasaaskii Xoogga Dalka Soomaaliyeed”. Kuwo diidaya in ciidammo shisheeye yimaadaan iyagoo ku doodaya in ay gaalo yihiin. Kuwo madashii la isugu yimaadaba ku andacoonaya in mudnaan gaar ah la siiyo maaddaama ay ahaayeen ciidammadii Maxamed Siyaad dalka ka saaray. Dadkaas, dareenkoodu waa tusi waayey in ay “Xamartii martigelinta caanka ku ahayd rug aboodi u rogeen”.\nWaxa damiirkii ka dhintay, oo qoraagu soo guurinayo, ma aha siyaasiyiinta oo kaliya ee waxaa bahaloobay dadkii caadiga ahaa. Wargeyska Shabeelle, caddadkiisii soo baxay 07.11.91 waxa uu qoray dumar loo xiray in ay caruur qasheen iyo askari u hadlay booliiska oo sheegay in lafo caruureed guryahooda laga helay. Wargays kale ayaa qoray in saldhig wayn oo laga dhoofiyo caruurta la soo xado laga furay agagaarka Carwada Taleex. Carruurta in la qasho ama la iib geeyo la garaye, bal ka warama haddii carruurtii bahallo noqdaan. Qoraagu wuxuu soo guuriyey dhacdo uu isagu goob joog u ahaa. Gabar 13 jir ah ayaa nin oday ah oo indha la’ intay bansiin ku shubtay dab ku daartay. Goortii la waydiiyeyna waxay ku jawaabtay in odaygu ka soo jeedo qabiil ay dirirsan yihiin.\nYaa dagaallamaya? Maxay u dagaallamayaan? Maxay ku dagaallamayaan, Yayase u dagaallamayaan?\nBilowgii hore, ujeeddada dagaalku waa koobnayd: in isir la mooroduugo oo gebi ahaanba dalka laga tirtiro. Mar dambe, wuxuu isu beddellay dagaal u dhexeeya labadii garab ee USC oo mid waliba sheeganayo in uu yahay xaq u dirir. Labada garab ee ‘xaq-dirirka’ sheeganaya waxay Xamar u adeegsadeen hub kii ugu cuslaa.\nGadaashoodna, dagaalku wuxuu noqday jiho kasta u rid. Kaabayaashii dalka: dekaddii, garoonkii diyaaradaha, kaydkii shidaalka, meel kasta beel baa ku habsatay.\nWararka naxdinta leh ee qoraagu soo guurinayo waxaa ka mid ah: daawooyin loo waday isbitaallada oo ilaaladii garoonku boobtay; biyo la’aan; cunto la’aan. Waxaa la marayaa heer la weheshado qarax, hugun iyo daryaan. Waxa waxaas oo dhan ka sii naxdin badnaa markii haamihii kaydka shidaalka la gubay, matoorradii ceelasha biyahana qabiil-qabiil loo kala bililiqaystay. Waxaas oo dhan waxaa ka sii daran dayaca ka muuqda isbitaallada.\nSannad ka gadaal, geerida waxaa lagu qiyaasay 40,000, dhaawaca 60,000, qaxana 500,000. Tirada dhimashada iyo dhaawacu, fahankayga, laguma darin kuwii bilowgii hore la bar tilmaameedsanayey. Bil Clinton, madaxweynaha Maraykankuna, wuxuu ku qiyaasay in dad aan ka yarayn hal milyan oo qof ay gaajo iyo dagaal ku dhimatay.\nMa jiro asbuuc aan xabbad joojin iyo in maleeshinyooyinka la kala raro aan la isla soo qaadin, misana, meeshii nabad la sugayey waxa beddesha hub culus iyo qax hor leh. Hey’adaha Qarammada Midoobay, safiirrada, madaxda caalamka iyo cid kasta oo ka hadasha Soomaaliya ama soo booqata waxa kaliya ee ay madaxda Muqdisho kala hadlaan waa in xabbadda la joojiyo si macaawimada loo qaybiyo. Waa yaab! Abwaan Singub oo la waraystay ayaa isagoo ka hadlaya kuwa madaxda sheeganaya ee dadka xasuuqaya waxa uu yiri “ma marka uu dadkiisa oo dhan gumaado ayuu adduunweynaha ku oranayaa waxaan ahay madax, dadkaygiina waan dhammeeyey ee i amaahiya dad aan xukumo” Imaanshihii ciidammadii huwantu dhib iyo dheef labadaba waa soo kordhiyeen. Waxaa ugu darnaa burcaddii laga horjoogsaday deeqihii ay dhici jireen, oo hubkiina aan laga qaadin, ayaa hubkii waxay kula jeesteen xaafadihii.\nMuqdisho ha ugu darnaato, laakiin xasuuqo meelo badan oo Soomaaliya ka mid ah ayuu ka dhacaa, Tusaale ahaan 19.12.92 Kismaayo waxaa lagu xasuuqay 600-1000 nin oo hal beel ka soo jeeda. Ujeeddada xasuuqu: in magaallada beel laga sifeeyo inta aan ciidammada huwantu Kismaayo soo gaarin.\nQof walba marka tiisu dhammaato ayuu dhimanayaa. Qoraaga afar jeer ayaa la sheegay in mar walba la dilay.\nGobonnimadoonkii Shabeellada Dhexe\nQoraagu, si uu qalbigeenna uga xalo dhacdooyinkii naxdinta iyo argagaxa lahaa, ummula dooxii iyo saqiir gawracii; si uu inoo dareensiiyo in dadka waxaas samaynayay aysan asal waxaani u ahaan jirin ee dhalan gaddoomeen; si uu inoo hogatusaleeyo ayaandarrada taariikheed ee ku habsatay Soomaalida ayuu wuxuu buugga ku soo af-meerayaa gobonnimadoonkii Shabeellada Dhexe. Waa halgan u dhexeeya gumaysi iyo gumaysi kal-kaal isku dhinac ka soo jeeda iyo gobonnimadoon dhinac ka soo jeeda. Waa halgan ku soo afmeermaya calnsaar iyo damashaad.\nBuugga ‘Xusuusqor’ waa buug xambaarsan, si kasta oo ay u fool xuntahay, sooyaal ka mid ah taariikhda Soomaalida. Si looga soo doogo daannooyinkii dagaalka sokeeye dib dambena aysan u dhicin waxaa muhiim ah in buuggaan ay akhriyaan macluumaadka uu xambaarsan yahayna weeleeyaan, maskaxdana ku hayaan dadka diyaarinaya manaahijta waxbarashada, siyaasiyiinta, cilmibaaraysha, culimaa’uddiinka, isimmada, indheer garadka iyo qof kasta oo daneeya arrimaha Soomaaliya.\nSaciid Cismaan Keenadiid, Eebbe (sw) ha u naxariisto, jannadii Firdowsana ha ka waraabiyo, xikmadaha uu qaamuuska Soomaalida ku soo kordhiyey waxaa ka mid ah; Goormee qof lala colloobaa: goortii dagaal idin dhex maro, waagii hore; goortii qabiilkaaga la ogaado, maanta.\nOther Interesting posts:Wararkii ugu dambeeyay ee Tartanka Koobka Jaaliyad...Somali Oil & Gas: A blessing or a curse?Ciidamada AMISOM oo sheegay in ay xalay la wareege...C/weli & wasiiro ku Xadgudbay Dastuurka Dhalasho cawo iyo ayaanalehCadaankii oo ka baxay HargeysaRabshadihii Kadhacay Minneapolis oo Abdiwarsame la...Somalia mental health: one story of hopeBaarlamaanka oo maanta ansixiyay RW Cumar C/rashii...Turkish President to Visit SomaliaWaxqabadka Dawladda ee isbuucii la soo dhaafayRW ku xigeenka Soomaaliya ayaa ka qayb galay xuska...Socialize\tPosted by QOL Admin on February 1, 2013. Filed under Dhacdooyinka, Warka Maanta.


'In Aspirinka la isticmaalo maalin kasta waxay halis u tahay waayeelka' sida lagu sheegay daraasad - BBC News Somali\n'In Aspirinka la isticmaalo maalin kasta waxay halis u tahay waayeelka' sida lagu sheegay daraasad\n17 Sebtembar 2018\nImage caption Isticmaalka Aspirin marka la duqoobo ayaa laga deyriyey\nDadka waayeelka ah ee uu caafimaadkooda fiican yahay waa in aysan isticmaalin kaniiniga Aspirin-ka maalin kasta, sida lagu sheegay daraasad ballaaran oo laga soo saaray Mareykanka iyo Australia.\nWaxaa caddeymo loo helay in daawadaas ay wax u tarto dadka uu ku dhacay wadne xanuunka iyo kuwa uu hayo xanuunka faaligga.\nLaakiin daraasaddan ayaa lagu ogaaday in uusan kiniinkaas wax faa'iido ah u lahayn dadka caafimaadka qaba ee ay da'doodu ka korreyso 70-ka sano, waxayna daawadaas kordhisaa halista ku saabsan inuu qofka ku dhaco dhiig bax gudaha ah oo dhimasho sababa.\nKhubarada ayaa natiijada ay soo saareen ku qeexay in ay tahay mid aad muhiim u ah waxayna ka digeen inuu qofka si iskiis ah isugu daaweeyo Aspirin-ka.\nDadka ayaa loo qoraa kaniinigaas ka dib marka ay ka xanuunsadaan wadnaha ama ay dhiigkar qabaan, sababtoo ah wuxuu furfuraa dhiigga si uu u yareeyo awoodda xanuunnadaas.\nDadka uu caafimaadkooda sida buuxda u dhameystiran yahay ayaa kaniinigaas u isticmaala si ay uga hor tagaan khatar soo wajihi karta, waxaana jirta daraasad aan wali la dhammeystirin oo lagu sameynayo in kaniinigaas loo isticmaali karo yareynta halista ku aadan cudurka cancer-ka.\nHase ahaatee inta badan cilmi baarista lagu sameeyo Aspirin-ka ayaa loo adeegsadaa dadka da' dhexaadka ah waxaana caddeyn buuxda loo hayaa in daawadaas ay khatar u tahay dadka marka ay sii weynaanayaan.\n'Faa'iido ma laha'\nDaraasaddaan ayaa lagu sameeyay dad ay tiradooda gaareyso 19,114 ruux oo ku sugan Mareykanka iyo Australia isla markaana ay da'dooda ka sarreyso 70 sano.\nKala bar ka mid ah dadkaas ayaa maalin kasta hal xabo oo Aspirin ah la siinayay muddo shan sano ah.\nSaddex war bixin oo lagu daabacay wargeyska arrimaha caafimaadka ka faallooda ee New England Journal ayaa lagu muujiyay in kaniinigaas uusan yareynin khatarta uu qofka ugu jiro cudurka wadne xanuunka, waxaana la ogaaday inuusan wax faa'iido ah oo kalena u lahayn.\nImage caption Aspirinka oo degdeg loo joojiyo ayaa laga deyrinayaa\nWaxay kordhiyeen xaddiga dhiig baxa weyn ee dhanka caloosha.\nProf. John McNeil, oo ka tirsan jaamacadda Monash ayaa yiri "Tani micneheedu wuxuu yahay in haddii malaayiin qof oo waayeel ah, caafimaadkooduna uu fiican hayay, ay daawadaas u isticmaalaan sabab caafimaad la'aanteed aysan waxba ka faa'iideynin, sababtoo ah daraasaddu waxay muujisay in aysan jirin wax uu ka tarayo halista ku saabsan dhiigbaxa dhanka caloosha.\n"Natiijooyinkan waxay caawinayaan dhaqaatiirta oo muddo dheer aan kala hubi jirin sida ay u fiican tahay in Aspirin-ka lagula taliyo dadka caafimaadka qaba."\nProf. Peter Rothwell, oo ka tirsan jaamacadda Oxford ayaa isagana sheegay in natiijadan ay tahay mid wax ku ool ah.\n"Sidoo kale qof walba oo muddo dheer isticmaalayay dawadaas yuusan ku joojinin hal habeen, maadaama uu taas dhib uga imaan karo. Ha kala tashadaan dhaqtarkooda", ayuu yiri Prof Rothwell.


Jose Mourinho sheekadan kama aqbali doono Man United haddii uu xilka u qabto – Gool FM\nJose Mourinho sheekadan kama aqbali doono Man United haddii uu xilka u qabto\nByare May 6, 2016\n(Manchester) 06 Maajo 2016. Tababarihii hore ee Chelsea Jose Mourinho ayaa aad u doonayo inuu qabto xilka Man United xilli ciyaareedka soo socda laakiin waxaa adkaan doonta inuu aqbalo sheekada ay ku hayaan Van Gaal oo kale.\nMacallinka reer Portugal ayaa dalban doona adduun dhan 10 ilaa 12-milyan oo bound sanadkiiba si uu u maareeyo kooxda Man United sida ay wararku sheegayaan.\nMourinho ayaa dhabar jab xoogan soo gaaray markii ay soo ifbaxeen wararka sheegaya in madaxa fulinta Man United Ed Woodward uu waydiistay isaga inuu sugo sanad kale ka hor inta uusan qaban xilka Red Devils.\nLaakiin Jose ayaa ku adkeysanaya isku daygiisa inuu xilka ka badelo Van Gaal dhammaadka xilli ciyaareedka.\nThe Times ayaa sheeganeysa in Jose Mourinho uu waydiisanayo mushaar sanadkiiba dhan 10-milyan iyo 12-milyan oo bound.\nSikastaba, waxay wararku soo jeedinayaan in 53-jirka laga yaabee inuusan jeclaysan qaabka uu mushaarka iminka u qaato Van Gaal.\nTababaraha reer Holland ayaa qaata mushaar kala go’go’san sanadkiiba 8-milyan oo bound, iyadoo uu mushaarkiisa aasaasiga uu yahay 3.3 milyan.\nVan Gaal ayaa lacagaha harasan u kala qaata 2-milyan daacadnimada, 1.6 milyan oo kaga imaaneysa xuquuqda sawiradda iyo 1.1 milyan haddii uu Man United u soo saaro Champions League.\nTababarihii hore ee xulka Holland ayaa sidoo kale heli lahaa lacago gunno ah oo dhan 1.5milyan oo bound haddii uu ku guuleysan lahaa CL iyo lacag intaa la mid ah haddii uu qaadi lahaa Premier League.\nSidey ahaataba, uma badna in Jose Mourinho uu aqbali doono in mushaaraadkiisa loo kala qoon qoondeeyo sida Van Gaal oo kale.\n“War odayga maxaa sidaan loo yeelay,”. Xiddigaha Barcelona oo bur iyo ukun ugu qubeeyay Alves….(Ogoow sababata)+SAWIRRO


Askeri shaqada laga ruqseeyey oo toogasho ku diley taliyihii airporka Boosaaso. | WARSOM.COM - Wararka Soomaaliya,warka soomaaliya,Somalia News\nHome facebook.com Askeri shaqada laga ruqseeyey oo toogasho ku diley taliyihii airporka Boosaaso.\nAskeri shaqada laga ruqseeyey oo toogasho ku diley taliyihii airporka Boosaaso.\nAskari hubaysan ayaa maanta degmada Boosaaso ku dilay taliyihi ciidanka garoonka diyaaradaha Boosaaso, Col. Xasan Shire Amaan ,waxaana la dilay xilli uu shaqada soo galayay maanta ,isaga oo ku sugnaa albaabka hore ee laga galo garoonka\nTaliyaha qaybta Booliska gobolka Bari C/xakiin Xuseen Yuusuf ayaa sheegay in Askariga dilka gaystay maalmo ka hor la ruqseeyay, isla markaana ay socdaan baaritaano dheeri ah oo la xiriira waxyaabaha ku kalifay shirqoolkan.\n“Waxaan geerida ku timid taliyaha uga tacsiyaynayaa ehelkiisa iyo dhammaan ciiadmada Puntland, waxaa dilkiisa fuliyay askari kamid ahaa ilaalada garoonka diyaaradaha oo uu shaqada ka eryay maalin dhaweyd,“ ayuu yiri C/raxiim oo la hadlay warbaahinta gudaha.\n“Askariga dilka gaystay waa uu baxsday balse ciidamo ka tirsan kuwa ammaanka gobolka Bari ayaa ku mashquulsan sidii ay gacanta ugu soo dhigi lahaayeen,” ayuu mar kale yiri taliyaha oo xusay in marxuumka la dilay aysan la socon wax ilaalo ah markii la tooganayay\nMarxuum Xasan Shire Amaan ayaa xilkan soo hayay tan iyo dowladdii uu madaxweynaha ka ahaa Cabdulaahi Yuusuf Axmed, waxaana qaar ka mid ah dadkii la soo shaqeeyay ay sheegeen in uu ahaa Nin afgaaban oo cibaado badan.\nUgu dambeyn, dilkan ayaa ku soo beegmaya, iyadoo garoonka diyaaradaha ee magaalada Boosaaso uu gaba-gabo ku dhow-yahay, waxaana geerida marxuumka ka tacsiyay Qaar ka mid ah taliyayaasha ciidamada Puntland.\nPrevious articleBrack Husen Obama khudbadda uu u jeediyey shacabka mareykanka oo aragtiyo kala duwan dunida looga arkey.\nNext articleXabaal wadareed la helay iyo dilal oo laga soo sheegayo G/waqoyi bari kenya/ yaa loo aaneynayaa?.


Ma Banaan Tahay In Qofka Yiraahdo Lacag Iga Sii Xawil? – Wajibad\nMa Banaan Tahay In Qofka Yiraahdo Lacag Iga Sii Xawil?\nMa Banaan Tahay In Qofka\nYiraahdo Lacag Iga Sii Xawil?\nSheekh Cusmaan Cali Faarax\n”Ma bannaan tahay in ruuxu ku yiraahdo qofka lacagaha u xawila dalkii iwm: Iga dir $3000 iwm, isagoo aan lacagta markaa dhiibaynin ee waqti kale keenaya?.”\nSu’aashan ayaa waxaa la i waydiiyey intii aan safar dawco (diin) ku joogay South Africa, bishii January ee sannadkan 2013. Waxana walaalihii I waydiiyey ay iga codsadeen in jawaabtu ay qoraal noqoto.\nMaadaama ay yihiin rag aanan codsigooda dib celin karin, ayaan ka aqbalay in jawaabtaydu ay noqoto mid aan ku soo gudbiyo qaab qoraal ah.\nHaddii aan si kooban uga jawaabo su’aashaas waxaan leeyahay:\nArrintaan ah in lacagaha loo xawilo meel ka mid ah dalka markaa la joogo ama dal kale iyo qaybaha ay arrintaasi leedahayba waa arrin ku cusub fiq-higa islaamka, oo qaabka ay hadda leedahay ma ahayn wax laga dheregsan yahay oo la yiqiin. Way jiri jireen wax ay iskala mid yihiin dhinacyada qaar, laakiin xawilaadda ay sameeyaan bankiyada iyo shirkadaha xawilaaddu waa arrin ka kooban dhawr waxyaabood oo isku tegey, oo mid walbaaba uu xukun ku leeyahay fiq-higa islaamka.\nInta aanan jawaabta toos u gelin, oo aanan abbaarin xukun sheegista ayaan waxan jeclahay inaan wax yar oo gogol-xaar ah ka hormariyo.\nLacagtii la isticmaali jirey bilaawgii Islaamka:\nDahab iyo qalin\nCarabtu waxay lacag ahaan u isticmaali jireen Islaamka hortii lacag ka samaysan dahab iyo qalin oo aysan iyagu samaysan ee kaga imaan jirtey ummadihii la deriska aha (Roomanka iyo Faarisiyiinta). Sidaas iyadoo ah ayaa Islaamku yimid, wuxuuna dadka u daayey lacagihii ay isticmaali jireen.\nLaakiin diintu waxay sharciyo u dejisay (sida ay wax walbaba u habaysay) sida sida lacagahaa la isugu bedelan karo, ha ahaadeen laba lacagood oo isku wax ka samaysan sida dahab oo kale ama ha noqdeen kuwo ka samaysan macdan kala duwan sida dahab iyo qalin.\nSidaa awgeed waxaa shardi laga dhigay oo axaadiis badani ku soo aroortay in haddii labada lacagood ay dahab wada yihiin ama qalin in aysan kala badnaan iyo in isla markaana lala kala wareego iyadoo aan midkood ama labadoodaba dib laga keenaynin.\nHaddii ay labada lacagood dahab iyo qalin kala yihiinna waxaa shardi laga dhigay in marka lagu heshiiyo in labada lacagood midkood lagu bedesho midka kale isla goobtaasba lagu kala qaato labada lacagood.\nSida qof rabey inuu dhawr diinaar ku bedesho dhawr dirham, marka sarrifka la isku afgarto waa in qof walbaaba la wareego lacagta uu qaadanayo. Haddii aan laga soo bixin shuruudaas, lana kala bedesho lacagahaas waxaa lagu dhacayaa RIBO! Oo ka mid ah dembiyada ugu waawayn uguna foosha xun oo la galo.\n“Fuluus” lacag ka samaysan macdan aan dahab iyo qalin toona ka samaysnayn.\nMuddo markii la isticmaalayey lacagahaas ka samaysan dahabka iyo qalinka oo ay ahaayeen lacagaha ugu muhiimsan oo la isticmaalo ayaa waxaa soo kordhay isticmaalka lacag bir ka samaysan oo aan dahab iyo qalin toona ahayn, waxana lagu magacaabi jirey ‘FULUUS’.\nMarkii ay soo shaac baxday lacagtaas aan waagii hore (islaamka hortiis iyo billawgiisiiba) aan sidaas loo isticmaali jirin ayaa culummadu (laga soo bilaabo qayb taabiciinta ka mid ah) waxay ka hadleen xukunkii ay yeelan lahayd, iyo meeshii salka loo gelin lahaa.\nMarkaas ayaa qolo walbaaba meel ku dhufteen. Qolo tiraahda lama siinayo fuluusta oo yeelan mayso wixii axkaam ahaa oo ay lahaayeen dahabka iyo qalinku, sidaas awgeedna RIBO ma gasho. Sidaasna waxaa yiri culummadii salafka intoodii badnayd, iyo weliba culummada fiq-higa intooda badan(1). Taas macnaheedu waa in lacagtaas mid kale lagu sarrifan karo iyadoo aysan qasab ahayn in goobtaas lagu kala qaato ee qaar dib laga keeni karo.\nMeesha kuwaasi sidaas ka yiraahdeen qolo kale ayaa waxay tiri: waxay qaadanaysaa axkaamtii ay lahayd lacagta ka samaysan dahabka iyo qalinka.\nLagacagaha Warqada Ka Samaysan\nHaddana markii ay soo baxday in waxa wax lagu qiimeeyo oo wax lagu kala gato ay noqdeen lacagahaan warqadda ah oo qolo walbaaba mid iyada u gaar ah samaysatay ayaa haddana culummadu waxay isku qabteen xukunka ay yeelanayso, qolobana meel ayey ku dhufteen, laakiin marka warka culummada la soo duuduubo:\nB) Qolo waxay sheegeen in lacagahan ay noqonayaan kuwo inta badan aan lahayn tilmaamihii ay lahaayeen lacagaha ka samaysan dahabka iyo qalinka, sidaa awgeedna aysan Ribo gelaynin, oo sidii la rabo loo kala bedelan karo(2).\nWeliba shiikh culummada ka mid ah ayaaba wuxuu ka dhigay culummada sidaas qabta inay yihiin culummada intooda badan!, isagoo marka uu fiiriyey wararkii culummadii hore ay yiraahdeen kala soo dhexbaxay inay intooda badani sidaas qabaan(3).\nMarka sidaas la raaco wax dhib ah kuma jirayaan arrinta ah “lacagta iga sii dir”.\nWarkooduna aad ayuu u xoog badan yahay.\nT) Qolo kale waxay yiraahdeen: in aysan arrintu siddaas ahayn oo ay lacagihii dahabka iyo qalinka ahaa ay lacagtan warqadaha ahi kala mid tahay meesha ugu muhiimsan oo ay tahay in laga eego, ayna ka (midaysan yihiin lacagaha ka samaysan dahabaka, qalinka iyo warqadaha xagga lacag nimada oo iyaga wax walba lagu qiimeeyo, sidaas awgeedna ay ribadu gelayso oo aysan bannaanayn in lacag sida Euro aan laga sarrifi karin mid kale iyada oo aan goobta lagu heshiiyey aan lagu kala qaadanaynin.\nالنقىد وذقلة قُوح العولح ، لوحوذ األشقر )822(، الفائذج الوصرفُح وعالقرها تالرتا وذطثُقاخ الوصرفُح اإلسالهُح، لشُخنا عثذ اهلل .1\nتن َىسف الجذَع )ص117-37( والطثعح الرٍ عنذٌ طثعح ذجرَثُح خاصح السرشارج العلواء وأصحاب الفكر، ولُسد للنشر العام.2\nهعاهالخ األهىال، لعثذ اهلل تن تُح )ص 28\nSidan waxaa qaba culummada casrigaan intooda badan, waxaana sidaas go’aan ahaan u qaatay golayaal kala duwan oo fiq-higa lagu gorfeeyo, sida golaha fiq-higa islaamka nr.9, kalfadhigiisii saddexaad . Waxayna yiraahdeen in lacag walbaaba ay tahay (sida shilinka doollarka, euro-ga iwm) ay tahay mid ka madax-banaan lacagaha kale, sida ay u kala madax-banaanaayeen dahabka iyo qalinku, oo sidaas awgeed lacag walba in mid kale lagu sarrifan karo, laakiin ay lagama maarmaan tahay in goobtaas lagu kala sarriftay lagula kala wareego.\nMarka la raaco ra’yigaan dambe waxaan bannaanayn in qofka laga diro tusaale ahaan lacag Doollar ah, laguna ballamo in uu dayntaas ku bixiyo lacag kale sida Euro, Pound, iwm, iyadoo markaas la ballamay aan lacagta goobtaas lagu bixinaynin, ee inta la isla ogolaado inta la iska rabo iyadoo loo fiirinayo inta markaa uu sarrifku marayo, ka dibna sidaa lagu kala tago, goor dambena dayntii la dhiibo.\nHaddii ra’yiga culummadaan dambe laga ambaqaado, lana damco in laga jawaabo mas’aladii aan soo sheegnay, waxay jawaabtu noqonaysaa sidaan: Marka hore arrintaan ah in qofku yiraahdo “iga sii dir lacag intaas ah” waa arrin baahsan oo ay isticmaalaan dad aan yarayn oo ka mid ah bulsho waynta Soomaaliyeed sababo kala duwan awgood.\nWaxaa ka mid ah sababaha sidaas loo sameeyo iyada oo qofku uusan isla waqtiga uu rabo in lacagta laga diro uusan lacagta gaarsiin karin qofka lacagta ka diraya, amaba uusanba haysan lacagta uu rabo in laga diro.\nMarka dadka lacagaha laga dirayo, waxay lacag diristu u dhacdaa saddex qaab midkood:1.In qofku uu ka codsado in qofka lacagta ka dirayaa uu qaddar lacag ah ka diro isaga oo aan warsanayn inta ay noqonayso lacagta uu rabo in laga diro marka loo bedelo lacagta laga isticmaalo dalka uu joogo oo lagu daray khidmada lacagta loogu xawilayo. Sida qof kula ballamay lacag xawilaha inuu bil walba ka diro lacag go’an, oo marka laga diro ka dibna iska bixiya dayntii lagu lahaa.\nMarka xaaladdu sidaan tahay qofka lacagta laga diray waxaa lagu leeyahay lacagtii laga qaatay meeshii uu wax u diray oo lagu daray khidmadii lagu diray = $310.\nMarka uu iska gudayana wuxuu taa bedelkeeda dhiibi karaa lacagta dalka uu joogo, iyadoo lagu qiimaynayo intii labadoodu ay isla gartaan, ha noqoto sarrifkii ay wax maraayeen maalintii lacagta laga diray ama ha noqdo sarrifka lacagta ee maalinta ay kala qaadanayaan daynta iyadoo lagu dhiibayo lacag ka bedelan middii la daynsaday (4).\nQayb yar oo culummada ka mid ah ayaa waxay yiraahdaan marka daynta lacag ka bedelan tii la daynsadey lagu dhiibayo waxaa qasab ah in sicirka la dhiibayaa uu noqdo halka sarrifku uu marayo waqtiga daynta la kala qaadanayo, ee uusan noqon kii maalintii lacagta la dirayey. Laakiin sidaas waa laga raajixsan yahay. Xadiiska C/laahi bin Cumar (a.k.n) oo ay daliishadaanna waa mid tabardaran. Halkaanna kuma wada sheegi karo wixii ay yiraahdeen, wixii ay daliishadeen iyo weliba wixii looga jawaabey.\nQofka dersa(y) fiq-higa wuxuu arrintaa ku cilladayn karaa dhowr waxyaabood, waxana ka mid ah arrintaan soo socda:\n”Lacagtaas la daymiyey haddana laga diray iyadoo laga qaaday khidmo waa dayn dheef u soo jiidday qolada wax daymisay, waxaana ay sheegaysaa qaaciddo fiq-hi ah in “Dayn kasta oo dheef u soo jiidda qofka daynta bixiyey waa RIBO” sidaas awgeed waa xaaraan arrintaasi.”\nArrintaas jawaabteeda iyo cillad-bixinteedu waa:\nIn khidmada qofka looga qaaday in lacagta loo diro aysan ahayn mid looga qaaday in lacag la daymiyey awgeed, ee waa lacag looga qaaday shaqo loo qabtay oo ah lacag xawilidda. Waxana isku mid ah oo qofka laga qaadayaa khidmada haddii uu keenay lacagtii laga dirayey oo kaash ah iyo haddii la daymiyeyba. Sidaas awgeed qaaciddadaasi meeshan kuma shaqo lahan.\nIntaa waxaa dheer in arrintu aysan mar walba sidaas ahayn, ee ay jiraan marar ay dayntu dheef soo jiidayso isala markaana aysan wuxu Ribo iyo xaaraan noqonayn.\nIn qofku uu warsado qofka lacagta ka diraya inta ay noqonayso lacagta uu rabo inuu diro marka loo bedelo lacagta laga isticmaalo dalka uu joogo oo lagu daray khidmada lacagta loogu xawilayo. Tusaale ahaan: saddex boqol oo doollar ayuu wuxuu rabaa inuu beeri u diro waalidkiis ama ilmihiisa iwm oo jooga Soomaaliya, wuxuuna qofku joogaa England, wuxuu rabaa in loo sheego inta lagu dirayo lacagtaas (inta sarrifku maalintaas marayo oo lagu daray khidmada lacagta loogu xawilayo).\nWaxaa loo sheegayaa inta lacagtaasi ay tahay oo Pound ah (£190). Ka dibna wuxuu codsanayaa in lacagtaas laga diro.\nSidaan dambe (nr.2) marka ay wax u dhacaan oo labada qof ay isla sii ogaadaan inta aan weli wax la kala daynsan in haddii dayntu dhacdo ay ballantu tahay in qofku uu dayntaa (doollarkii laga diray) ku gudi doono lacagta dalka uu joogo. Marka sidaas ay xaaladdu tahay way bannaan tahay in sidaas la sameeyo oo qaabkaas wax la isaga diro.\nSababtoo ah labada qofood ma ahan kuwo wax kala sarrifanaya, oo qofka wax laga dirayo wax dayn ah laguma lahan ee mid walbaaba midka kale wax ayuu u ballanqaaday (dayn ay ka dambayn doonto in lagu bixiyo lacag ka bedelan middii lagu bixiyey ), oo sidaa awgeed wax kala sarrifasho markaa ma jirto, ee waxaa jira ku ballamid in lacagta daynta noqon doonta lagu gudo lacag nooceeda ka bedelan. In sidaas lagu sii ballamo wax dhib ah ma lahan haddii aysan qasab ahayn in ballantaasi sidaas u dhacdo (5).\nMar aan waydiiyey dad u shaqeeya shirkado kala duwan oo xawaaladaha ah in haddii ay qofka lacag ka diraan (tusaale ahaan: $3000+ 30 khidmo ah), ka dibna qofku uu u keeno lacagtii laga diray oo sideedii ah oo loo sarrifin lacagta dalka la joogo (tusaale ahaan wuxuu keenay : $3000+ 30 khidmada ahayd) in ay sidaas aqbalayaan, oo wax dhib ah aysan ku jirin.\n3.In qofka lacag laga diro, marka daynta lagu yeesho ka dibna uu qofkii ka diray kula heshiiyo inuu daynta ku bixiyo lacag aan ahayn noocii laga diray, sida lacagta dalka uu markaa joogo, isaga oo aan isla markaas dayntii bixinaynin. Marka ay xaaladdu sidaas tahay waa marka ay culummadu (qoladii labaad) yiraahdeen waa xaaraan, markaa waxaa lagu dhacayaa Ribo.\nHaddii qofka lagu lahaa ($600) oo uu damco inuu dayntii isaga gudo lacag Euro, ama shlin ah iwm laakiin uu haysto wax u dhigma ($300), uuna rabo inuu dayntii barkeed iska dhiibo, wuxuu samaynayaa inuu dhiibo wax u dhigma ($300) oo lacagta uu haysto ah.\nSaddexda boqol oo kale oo ku dhimanna loo bedeli mayo oo loo sarrifi mayo lacagta uu rabo mustaqbalka ku gudo, ee waxaa lagu lahaanayaa iyadoo isla sideeda ah ($300). Ka dibna marka uu lacag soo helo ayuu leeyahay meeqa ayuu sarrifkeedu noqonayaa si aan isaga dhiibo, marka loo sheegana halkaa ayuu isaga bixinayaa, oo ku dayn-baxayaa.\nانظر:األم، لإلهام الشافعٍ )33/3(، الوحلً،التن حزم )313/8(، فقه الوعاهالخ لوجوىعح هن الوؤلفُن )838/1(،\nالفراوي االقرصادَح لوجوىعح هن الوؤلفُن -الفرىي رقن ) 33 ( لنذوج الثركح السادسح–\nWarka markala soo duuduubo waa in ay bannaan tahay arrintaa la I waydiiyey, wax xaaraan-nimo ahna aysan ku jirin, marka xaaladdu tahay nr.1 ama nr.2 . Xaaladda nambarka (3-aadna) aysan bannaanayn marka la raaco culummada qaybtii (T). Qofkii ku qanacsan qolada qaybta koowaadna (B) wuxuu mar walba aaminsan yahay inay arrintaasi wada xalaal tahay xaalad walba oo ay ahaataba (nr.1. nr.2 ama nr.3).\nSidaas marka aan leeyahayna waxan ogahay in dadka qaar ay is tusi karaan sidaas si ka duwan, laakiin markii aan mas’alada rogrogay oo dhinacyo badan ka fiiriyey isla markaana dhawr jeer ku noqday kutub kala duwan oo arrimahan oo kale ku fara-dhuudhuuban ayaa sidaasi ay ii soo baxday. Cilmi dhammaystiran oo aan nusqaan lahaynna Alle (c.n.k) ayaa leh.\nwasalalhu calayhi wasalim,…\nDirid, Lacag, Xawaalad


Imaradka oo Si Rasmi ah uga hadlay Lacag lagu qabtay Garoonka Muqdisho – Radio Daljir\nImaradka oo Si Rasmi ah uga hadlay Lacag lagu qabtay Garoonka Muqdisho\nAbriil 10, 2018 5:54 g 0\nQoraal ka soo baxay wasaaradda arrimaha dibada ee Dowladda Imaraadka carabta ayaa si kulul loogu cambaareeyay tallaabadii dowlada federaalka Soomaaliya kula wareegtay lacag maalaayin ah oo lagu qabtay Garoonka diyaaradaha ee Aadan Cadde ee Muqdisho.\nImaraadku waxay sheegeen in lacagtaasi ay gaaraysay 9.6 milyan dollar oo loogu talagalay mushaharka ciidamada Soomaaliya ee imaraadku tababareen ee ku sugan magaaladda Muqdisho.\nImaraadku waxay kaloo sheegeen in ciidamada garoonku ay qoryo ku qabateen qaar ka mid ah dadkii saarnaan diyaaradda lacagta siday, islamarkaana tallaabada ay dowladda Federaalku qaadeena ee ay kula wareegeen lacagta ay dhaawacayso xiriirka labada dowladood.\n“ Ficilkan waa mid sharci darro ah, wuxuu lidi ku yahay xiriirka diblomaasiyadeed ee u dhaxeeyay Soomaaliya iyo Imaraadka, wuxuuna khatar gelinayaa heshiiska is-afgaradka ee labad dowladood” sidaas waxaa lagu yiri qoraalka wasaaradda Arimaha dibadda.\nQoraalka waxaa sidoo kale lagu xusay in dowladda Imaraadka Carabtu ayaa kaalmooyin dhaqaale siiso Soomaaliya oo dhinacyada ciidamada, Siyaasadda, Dhaqaalaha iyo gargaarka bani’aadanimo\nImaraadku waxay tababaraan iyo taakulayn dhaqaale siiyaan ciidamada Badda Puntland ee PMPF, waxay kaloo taakuleeyaan ciidamo federaalka ee fadhigoodu yahay magaaladda Muqdisho.


Home News Deeq bixiyayaasha oo Qaati ka Jooga Dawladda Somaliya ( Donor Fatigue)\nDeeq bixiyayaasha oo Qaati ka Jooga Dawladda Somaliya ( Donor Fatigue)\nDawladdaan waxay khasaare dhinaac kasta ha gelisay dalka waxayna dhulka la gashy horumar kasta oo uu dalku sameeyey iyo kii uu sameyn lahaa haddii hogaanku toosnaan lahaa.\nWaxakasta oo wanaagsan oo ay dawladdii hore qabteen dawladda Farmajo way inkirtay, Waxayna hal hays ka dhigatay “ Markii ugu Horreysay”, intaas kuma ekaanine halkooda ayey uga tagtay wixii wanaagsanaa ee la soo qabtay waxayna eber ka soo bilowday waxyaabo badan oo ay haddii ay horay u sii wadi lahayd maanta loo aayi lahaa.\nHaddaba habdhaqanka noocan ah waxaa uu keenay in beesha caalamaka ay ku wareerto qaabkii loola dhaqmi lahaa koox dawlad sheeganaysa oo hadana maanta oo dhan sheegaya warbixinno aan lagu kalsoonaan Karin, faan iyo igu sawir been ah.\nDawladdan waxyaabo socday oo miradhalkooda bilaawday xelligaan ayey ka been sheegaan inay iyagu bilaabeen haddana haddii ay si qumn u guran lahaayeen dalka ayaa ka faa’iidi lahaa. Waxaysa caadeysteen been, marin habaabin iyo jahawareerin joogta ah oo ku wajahan hababka maamulka maaliyadda iyo ammaanka dalka.\nAqoonyahanna dalka ayaa iyagana ku wareeray inay fallo quman oo lagu taageeri karo dalka ka bixiyaan dareenka dalka waayo waxaa been laga sheegaa warbixnnada dawladda ay sheegto.\nGuddoomiyihii hore ee Bankiga dhexe ee dalka Soomaaliya, isla markaana Wasiir ka soo noqday dawladdii ugu dambeysay ee Maxamed Siyaad, Mudane Maxamuud Maxamed Culusoow ayaa si cad u sheegay in deeq bixiyeyaasha caalamka ay xelligaan ka caga jiidayaan kaalmeynta xukuumadda federaalka sababaha aan kor ku soo sheegnay dartood. Waxayna galeen xaalad loo yaqaanno “Donor Fatigue” oo waxay ku daaleyn kaalmeynta dawlladdaan laabadii sano ee tagtay.\nDr. Culusow waxaa uu sheegay in Miisaaniyaddii dowladda uga imaan jirtay beesha caalamka ay hoos u dhacday arrintaasina ay saameyn dhaqaale xumo keeni doonto.\nWuxuu sheegay in arrintaasi ay leedahay saameynteeda oo bixinta mushaaraadka shaqaalaha dowladda iyo waxyaabo kale oo lagu dabbari jiray dhaqaalaha adduunka laga helo ay istaagi doonaan, waxayna keeni kartaa in dalku galo xaalad aad u adag oo la fulin adeegyadaa iska yare e hadda la bixiyo sida mushaharaadka shaqaalaha dawladda.\nDhinaca kale waxaa jira Musuqmaasuq baahsan oo ay dawladdu sameyso, dhaqaale badan ayaa laga wareejiyaa jidkii loogu talagalay, waxaana lagu laaluushaa shakhsiyaad ama xildhibaanno, si codkooda la isugu hallayn karo. Waxaa la qoraa la taliyayaal badan oo wax la taliyaan iska dhaafe aan iyagu tashan Karin.\nDr. Culusow waxaa uu wereysigaan siiyey SMG (Sadaal News). Halkaa hoose ka dhageyso wareysigii Dr. Culusow oo dhan.\nPrevious articleNicholas Haysom oo ku eedeeyay Khilaafka DF iyo Maamullada in ay Masuul ka tahay Dowladda Federaalka ah\nNext articleDhageyso: Taliye Hore NISA “Villa Somalia Waxay Fursad Siisay Alshabaab”


DF Ayaa Digniin U Dirtay Golaha Amaanka Oo Ku Saabsan Doorashooyinka » Axadle Wararka Maanta\nDF ayaa digniin u dirtay golaha amaanka oo ku saabsan doorashooyinka\nMuqdisho (Axadle) – Wasaaradda arrimaha dibedda ee Soomaaliya ayaa uga digtay Golaha Amniga ee Qaramada Midoobay faragelinta doorashooyinka Soomaaliya.\nBayaanka oo uu ku saxiixnaa Xoghayaha Arimaha Dibada Maxamed C / risaaq ayaa jawaab u ahaa hadal 31-kii Maarso uu soo saaray Madaxweynaha Golaha Amniga iyo Safiirka Mareykanka ee Qaramada Midoobay Linda Thomas-Greenfield, kaasoo aqriyay bayaanka Golaha Amniga.\nQoraal ay aqrisay Linda Thomas-Greenfield, Golaha Amniga ayaa walaac ka muujiyay qalalaasaha doorashada ee Soomaaliya waxayna ugu baaqeen madaxda federaalka iyo kuwa maamul goboleedyada inay yeeshaan wadahadalo deg deg ah shuruud la’aan.\nIyadoo la tixraacayo hadaladii ka soo yeeray Madaxweynaha xilka ka sii degaya ee Golaha Amniga 31-kii Maarso, Linda Thomas-Greenfield, Dowladda Federaalka, waxay muujineysaa mahadnaq iyo qadarin fikradaha, taageerada ballaaran ee xubnaha Golaha Amniga ee horumarka iyo xasiloonida Soomaaliya. , midnimada dhulka, midnimada iyo madaxbanaanida siyaasadeed. ”Ayaa lagu yiri qoraalka.\nDawladdu waxay intaas ku dartay inay ku wargelisay Golaha Amniga in hannaanka doorashada ay tahay mid khuseysa Soomaaliya, oo aysan cid kale u khusayn\n“Doorashooyinka qaran ee Soomaaliya, sida dhammaan waddamada madaxbanaan, waa arrin qaran, oo ay maamulaan oo ay go’aamiyaan hay’adaha qaran, iyadoo la raacayo sharciga No 30 ee baarlamaanku meel mariyey,” ayaa lagu yiri qoraalka.\n“Dowladda Federaalka ee Soomaaliya waxay u aragtaa dhammaan faragelinta ay ku hayaan hay’adaha dibedda ee geedi socodka doorashooyinka qaranka inay tahay faragelin toos ah oo lagu hayo arrimaheenna gudaha, taasoo ka hor imaaneysa go’aannada Golaha Amniga, xeerarka iyo sharciyada caalamiga ah.\nDowladda Soomaaliya ayaa sidoo kale war-saxaafadeedkeeda ku sheegtay in amniga doorashooyinka dalka ay u xil saaran yihiin guddiga amniga doorashooyinka qaranka oo uu guddoominayo ra’iisul wasaaraha.\nHoos ka aqriso warqada


Sedex qof oo lala xiriirinayo weerarkii saldhiga booliska Mombasa oo xabsiga ku sii jiri doona – The Voice of Northeastern Kenya\nSedex qof oo lala xiriirinayo weerarkii saldhiga booliska Mombasa oo xabsiga ku sii jiri doona\nWaxaa maanta oo talaada ahayd maxkamada la soo taagay sedex dumar ah oo lagu eedeynayo in ay wax ka ogaayen weerarkii ay 3 dumar ah maalintii axadda ahayd ee lasoo dhaafay ku qaadeen saldhiga booliska ee bartamaha Mombasa.\nEedeysanayaashan oo lagu kala magacaabo Naima Mohammed, Saida Ali iyo Shukri Ali ayaa lagu soo qab qabtay howlgalo baaxad leh oo ay fuliyeen ciidamada booliska ee ka howlgala Countigaasi.\nSedexdan qof ee la xiray oo maxkamada la soo taagay ayaa ka jawaabin dacwadaha lagu eedeynayo maadama ay ku adkeeysten in ay hadlaan mise luuqadooda la fahmo.\nXafiiska dacwad oogaha ayaa sheegay in la keeni doono qof turjumaad ah oo aqoon u leh luuqada ay ku hadlaayan eedeysanayaashaasi oo ah luuqada soomaliga ah iyo qof yaqaano hadalka dadka aan wax maqalin maadama mid kamid ah sedexdaas qof ay tahay dhagool.\nXaakinka maxkamadda ay kasoo hormuqdeen Emmanuel Mutunga ayaa amar ku bixiyay in dadkaasi lagu sii hayo gacanta laamaha amaanka ilaa arbacada ee maalinta berito ah.\nDadkan la xiray oo dhammaantood ah dad qaxooti ah oo kasoo jeeda Soomaalia ayaa la rumeysanyahay in ay la noolaayeen 3-da dumarka ah ee weerarka ku qaaday saldhiga, kuwaas oo ay booliska toogasho ku dileen.\nDumarkaasi ayaa galinkii hore ee maalintii axada ahayd waxa ay isku dayeen in ay weerar ku ekeeyaan saldhiga booliska Mombasa, iyagoo halkaas ku dhaawacay 2 askari oo ku sugnaa saldhigaasi.\nLaamaha ammaanka ayaa hadda sii laban laabay baaritaannada ku aadan dhacdadaasi oo ay billaabeen dabayaaqadii isbuuci lasoo dhaafay.\nWaxaa soo kordheysa cabsi laga qabo in kooxaha loogu yeero argagixisada ay iminka dhaqdhaqaaqyadooda u adeegsanayaan dumar, taasoo aan badanaa horay looga baranin.\n← Gavanaha Maamul goboledka Garissa oo maanta markale kasoo hormuqday Maxkamada\nHogaamiyayaasha iyo shacabka ku dhaqan Countiyada Isiolo iyo Garissa oo baaq nabaded loo diray →


OBAMA OO KA HADLAY XAALADDA SOOMAALIYA EE KA SII DARAYSA - BAARGAAL.NET\nOBAMA OO KA HADLAY XAALADDA SOOMAALIYA EE KA SII DARAYSA\nWashington – Ruunyo.com – Madaxweynaha Maraykanka Barack Obama ayaa talaadadii isagoo la hadlayey masuuliyiin ka socdey qaybta maaliyadda ee Maraykank u iclaamiyey sidii ay ula tacaali lahaayeen xaaladda gurracan ee soomaaliya.\nObama ficilkiisa ayaa u oggolaanaya Qabybta Maaliyaddu inay cuna qabatayn hantida shakhsiyaad ku lug leh burcad badeednimada ee xeebaha soomaaliya lagu soo rogo ama malayshiyaadka kuwa ka qayb ah degganaansha la’aanta soomaaliya.\nDhaca badda ayaa xidididda u sii siibay nabadgalyada soomaaliya, halkaasoo kooxo ku xiriirsan Alqaacida aya gabbaad ka dhigteen, “abuura ammaandarro xad dhaaftay oo halis gelin karta maslaxadda nabadgelyo iyo siyaasadeed ee Maraykanka,” ayuu ku yiri Obama qoraalkiisa amarka ah.\nAmarkan ayaa beegsanaya qof kasta oo khatar ku ah nabadgelyada, farageliya gaarsiinta gargaarka bani’aadaminimo amaba ku xad gudba Cunaqabtayna QM saartay Soomaaliya oo sharci iyo kala dambayni ka jirin.\nTalaadada gelinkii hore, ayaa masuuliyinta Qaybta Maaliyaddu saareen cunaqabatayn ugu yaraan dersin Islaamiyiin malayshiyaad ah oo farta lagu fiiqay, kuwaasoo lagu xiriirinayo inay ka tirsan yihiin ama xiriir la leh kooxda Alshabaab ee Soomaaliya.\nSharcigan cusub ee cunaqabataynta, masuuliyiinta maaliyaddu waxay ku beegsanayaan kow hoggaamiya Sheikh Xasan Daahir Aways, kaasoo ku jira liiska argagixisada ee Maraykanku horay u iclaamiyey laguna xiriiriyey kooxda Alqaacida. Sannaddii la soo dhaafay Aways ayaa yiri waxa uu si dhow ula shaqaynayaa kooxda Alshabaab, kooxdaas mallayshiyada ah oo gaashaanbuur la ah Alqaacida.\nAlshabaab waxay dagaal ugu jirtaa sidii ay uga takhalusi lahayd dawladda KMG ee itaalka daran, ee Maraykanku taageero. Soomaaliya ayaan layan dawlad wax ku oola mudda dhan labaatan sano ku dhowaad.


Win Max Liiska Forbes Forex Tusiyaha - Forex Muujiyeyaasha Download\nMonday, Laga yaabaa 20, 2019\nHome MT4 Muujiyeyaasha Win Max Liiska Forbes Forex Tusiyaha\nWin Max Liiska Forbes Forex Tusiyaha\nWin Max Liiska Forbes Forex Tusiyaha waxaa la soo saaray by winmaxpips.com. tilmaame waa la xaqiijiyay iyo celinta ay tahay undebatable. Waa tilmaame in lagula talinaayaa inaad u dhamaan noocyada ganacsatada; labada bilowga ah iyo khubaro. Waxaa loo isticmaali karaa ganacsatada kuwaas oo xagga farsamada isticmaalaya dilaaliinta kala duwan. Waxaa sidoo kale taam u noocyada dhamaantood idiinkana yeeley lacagta iyo oo dhan waqtiga.\ntilmaame waxaa soo bandhigay shaxda hoos ku gaar ah shaxda ugu weyn ee ganacsiga. shaxda ganacsiga waxaa ka tagay nidaamsan sida ganacsatada intooda badan jecel. Tusmada waxaa lagu kaliya ku xiran karin iyada oo aan la isticmaalayo wax tilmaame kale haddii aad sidaas dooni.\nThe tilmaame Win Max Liiska Forbes ka kooban yahay baararka in loo sameeyay ka heer dhexe eber. gudban yihiin labada sameeyay dhinaca hoose ama sare ee khadka eber (heerka). shaxda tilmaame ee uu leeyahay miisaan on xaq in u dhaxeysa -0.0002 si ay u 0.0002. Sidaa darteed dhererka gudban in loo sameeyay waxay noqon kartaa xagga -0.0002 0r 0.0002 sumadda. The -0.0002 heerka waa dhinaca hoose iyo bar kasta oo aan soo food saartay in ay jihada muujinaysaa signal iibiyay a. The 0.0002 heerka waa dhinaca sare iyo bar kasta oo manidu in ay jihada muujinaysaa signal iibsan a.\nThe baararka in ay sameeyaan dhinaca sare ee line heer eber ku leeyihiin arrow cagaaran on talooyin ay halka kuwa u sameeyaan dhinaca hoose leedahay arrow cas on talooyin ay. Iyadoo ku xiran xoogga shumac ka manidu on shaxda ugu weyn ee ganacsiga, gudban in ay u sameeyaan on duwan shaxda tilmaame ka gaaban oo aad u dheer.\nlagugu tuday sawirka.1. The tilmaame Win Max Liiska Forbes hoos shaxda ugu weyn ee ganacsiga.\ntilmaame waa mid aad u fududahay in la isticmaalo iyo waxay u baahan tahay in ganacsade qaadataa note on kaas oo kooxda ka mid ah line sameeyaan gudban ka eber. Waxay ku salaysan tahay dhaqankan cusub ee qiimaha suuqa Forex iyo xoogga formation laambadda. xoogga formation shumac waxaa laga xisaabiyaa xoogga lacagaha ku lug. xoogga shumaca waa saamiyeed si ay dhererka shumacyada.\nSidee ganacsiga marka la isticmaalayo Tilmaame Win Max Liiska Forbes.\nganacsade waa in ganacsiga bilowga ah ee formation of baararka labada dhinac ee khadka eber. Waa in aad meel Xirfado ka dib markii ulood oo aad u tiro badan ayaa la sameeyey. Isla mar ahaantaana, waa in aad ugu yaraan meel amar ka dib oo ku saabsan laba ulood oo waxay sameeyeen. Tani waxay ka dhigan tahay in aad dalban labada bar labaad ama kan saddexaad oo ah tilmaanta.\nMarka ulaha gudban ka sameeyey by tilmaame waa heer ka sarreeya eber, meel iibsan a. Haddii ulaha gudban ka sameeyey waa dhinaca xun (hoos ku) meel line eber iibiyay ah. Ka dib u geliya amarka, waa in aad meel stop khasaare iyo faa'iido qaado. faa'iido ka qaaddid oo waa inay meel fog ka mid ah agagaarka 10 Liiska Forbes iyo khasaaro stop isku a.\nTusaale Xirfado furay isticmaalayo Tilmaame Win Max Liiska Forbes.\nWin Max Liiska Forbes Forex Tusiyaha waa Metatrader a 4 (MT4) tilmaame iyo nuxurka tilmaame Forex ee waa in aan baddalno xogta taariikhda wxbarashada.\nWin Max Liiska Forbes Forex Tusiyaha siinayaa fursad ay ku ogaan dhegyadii kala duwan iyo astaamaha isbedbeddelka sicirka kuwaas oo aan la arki karin in ay isha qaawan.\nSidee si loo soo dajiyo Win Max Liiska Forbes Forex Indicator.mq4?\nDownload Win Max Liiska Forbes Forex Indicator.mq4\nCopy Win Max Liiska Forbes Forex Indicator.mq4 aad Metatrader Directory / khubaro / tilmaamayaasha /\nRight click on Win Max Liiska Forbes Forex Indicator.mq4\nTusiyaha Win Max Liiska Forbes Forex Indicator.mq4 waxaa laga heli karaa aad Chart\nSidee Xagga Metatrader saar Win Max Liiska Forbes Forex Indicator.mq4 4 Chart?\nWin Max Liiska Forbes\narticle PreviousMulti guurista Celceliska Forex Tusiyaha\nNext articleMadro Golden Forex Tusiyaha\nHercules DW Forex Tusiyaha\nPA Adaptive MA Forex Tusiyaha\nCronex RSI GF Forex Tusiyaha Laga yaabaa 7, 2019\nXoog Arrow Forex Tusiyaha Laga yaabaa 3, 2019\nLaga yaabaa 14, 2019\nLaga yaabaa 9, 2019


Ani Maa Nasiib Xun Mise Nimanka Somalida Ayaa xun Markasta Maxuu Nin xun Igu Soo aadaa.. - iftineducation.com\nAni Maa Nasiib Xun Mise Nimanka Somalida Ayaa xun Markasta Maxuu Nin xun Igu Soo aadaa..\niftineducation.com – Su’aal: waxaan la yabay arin igu dhacday wax badan waxaan ahay gabar somaliyed oo jecel inaay ku dhaqanto diinta islamka in kastona wax sas u badan ka aqon diinta oo an ahayn gabar wadaad ah hadan ma jeceli inaan ku xadgudbo wixii Alle ( swt) i amray intaan ka aqaan iyo sunda Rasuulkena muxamed ah ( ScW) waxaan arka in xaga Alle la iga imtaxamay Allaaha naga dhigo kuwo ku guleysata imtaxanka aduun iyo kan aqiraba Aamiin yaa Rabi.\nwaxaan la shekeystay niman badan oo somali ah kuligodan waxaay iska dhigayan markan is baraneynay dad diinta ku dhaqma lakin wax yar ka dib waxaan kala kulma wax yabo diinta Alle ayna ogaleyn ayaga weliba shaganaya inaay guur xalal ah raban marka hore,, ka dibna waxyalo kale soo dhaxgaliya\nWaxaan Alle dartis uga tagay rag badan markan arkay inaay sunada iyo qur’aan labdaba ku xad gudbayan ,, ugu danbeynti waxaan la shekeystay wiil an isku wadan jogno waxaan igu soo xiray dad qarabadeyda ah asago weydistey inaay iskaya baran waxaay i shegen dadki qarabadeyda ah inu yahay nin fican malmo yar ka dib marakn shegeysanayanah wuxuu igu bilabay telephoneka igu raxe subxanallaah .\nmarki ayda ahayd waan iskaga amusay waxaan iska dhigay telephone ki habenki ku xigay yu i soo wacay waxaan ku iri xalay ma og tahay waxaad sameysay wuxuu yiri haa waxaan ku dhahay ma ogtahay in labo malag garabkaga saran yihin wuxuu dhahay haa waxaan ku dhahay ma ogtahay inayna diinta islamku waxaas ogaleyn wuxuu yiri haa waxaan ku dhahay ok maxaad waxaas u sameyneysa wuxuu dhahay waan qaldamay mar kalen ma sameynayo inasha allaah,, hadan wuxuu isku dayay inu sidi oo kale igu dhaho hadalo macan i dheh oo an isku jecelano igan shege markasta jirkaga si an igu raxeysto subxanallaah ,\nhadan waqti dheer wada socon laheyn waxaan is oran laha adiga xadgudbey oo shakada iyo hadalka dheer raba lakin waxaan is naqan one week oo kaliya ,, hadan waxaan go’aan ku garay inaan ku dhaho iga rali ahow oo an iskaga tago because qofna diinta alle ku dhaqmeyn oo xuman raba aniga ma jeceli suaashaydu waa maxaan ka sameya kara arinkan an kala kumayo qof kasta oo an barto ,,, koley arinkega waxaan u dhibanaya Alle ( swt) waan ku samraya diinteyda waan ka samarya xumaanta Inasha allaah ee bal maxaad talo iga siin kartan oo an uga dadali kara inaayna igu dhicin arinkan mar kale\nJawaabta Talo :\nAsalaamu calaykum waraxmatullahi wabarakatuh. Walaal aad iyo aad ayaad ugu mahadsantahay su’ashaada qiimaha badan iyo in aad khadijahome dooratay inay kaaga jawaabto. Walaal waxaan isku dayeeynaa Hadduu Alle idmo inaan kaa tala siino intaan awoodno.\nWalaalo waxaan kuu hambalyeynaynaa marka hore caqliga uu Allaah ku siiyay iyo isagoo diintiisiina ku fahansiiyay. Ogowna diinteenu saad soo sheegtayba gabadha Islaamka ah sharafteeday xifdidaa.\nWalaalo su’aashaada saanu u aragno waxaan ku soo koobnay:\nMaxaa kugu soo aadinaya nimanka noocaas ah? iyo Sided marka ugu horeysaba noocaas uga badbaadi lahayd?\nWalaalo arinta ku haysata ee ah in nin kasta oo kula sheekeysta kuula imaanayo (faaxisho) saanu ka aragno waa arin ku tacaluqda adiga iyo shaqsiyadaada. Taas oo aan inshallah isku dayi doono in aan kuu dhig dhigno intii Illaahay na karansiiyo.\nMid waa kow ee adiga oo ah qof cafis badan ama aan shaqsiyadaada xagga nimanka ka dhisneyn. Ogow hadduusan qofka ninka ahi kaa\ndareemin isku kalsooni iyo shaqsiyad dhisan in aad leedahay, wuxuu isku dayi in uu ku habaabiyo.\nMarkaan kuleenahay shaqsiyad dhisan iyo isku kalsooni muujina, waxaan ula jeedna walaalo in aad:\nSameysato pointiyo, oo aad leedahay ninka noocaas iyo noocaas ah, fikradaas iyo fikradaas leh ayaa ii imaankara oo aanba marka ugu horeysa albaabka ka furi karaa. Pointiyadana ha kuu xadidnaadaan. Pointiyadan waxay kugu caawinayaan in uusan ninkaas isaga ah kugula soo dhicin wax kasta, sababtoo ah wuxuu kaa arki in aad tahay gabadh isku kalsoon, mowqif leh iwm. Walaalo waxaa isna mudan in aad isweydiiso oo aad pointiyadaada ku darsatid “Yaan u aqaanaa wadaad, calaamadaheensa qofka wadaadka ah ku garan?” sababtoo ah sida nooga cad su’aashaada waxa kugu xadgudbaya oo idil waa kuwo aad umalaynaysay wadaado! Ogow wadaadkuna ma aha bas qof maryihii xidhan ama Quraanka dhameeyay ama masaajidka ku xidhan ama afka ka sheegta wadaadnima’ee waxaa wadaad ah qofkey acmaashiisu / akhlaaqdiisu wanaagsanaadaan’e, qofkaasna waxaad ogaan kartaa bas markaad fikirkiisa ogaatid kadib.\nWaxaa kale oo xalka kale u aragnaa in aad:\nKa taxadarto in uusan hadalkiinu ahaanin mid kaftan ku jiro, ee ha ahaado mid ka hadlaya mustaqbalkiina, oo ah guur, marka aad lahadleysidna tus in aad tahay *serious.* Hadaad aragtid isaga oo ka leex leexanaya in aad ka hadashaan mowduucyada ku saabsan mustaqbalkiina, ee adna aad u aragtid muhiimka, feejignow waa *sign ama calaamad* in uu uusan *serious* ahayn’ee!\nWalaalo waxaa dhici karta oo kale in aad adigu dirtid *signal* aadan ogeyn in aad direysid, sida in aad hadal jilicsan uu Allaah kugu abuuray leedahay, saas daraadeedna ay khalad kaaga fahmayaan nimanku. Saas daradeed walaalo isku day bal sidoo kale in aad habkaad u hadasho fiirisid oo aad ra’yiga saaxiibtaa iyo ehelkagaba waydiisid sidey hadalkaaga u arkaan, sababtoo ah hadduu habkaad uhadleysid dhibaatooyin kuu keenayo, waxaanu kugula talin lahayn in aad badashid.\nTakale ee aan kugula talin lahayn walaalo waa:\nIska jir oo iska jir cafiska badan, sababtoo ah iyagaa dhibaatooyinka kuu keenaya. Yuusan eray yar sida “macaanto” “ Xabiibt” “ I love You ama waan ku jeclahay” kaa fakanin; sababtoo ah nimanku inta badan dumarka way ku fiiriyaan erayada, hadaad ka aamustidna waxay umaleeyaan in uu “Caadi” ka yahay xagaaga. Saas daraadeed walaalo markaad wada hadleysaan dhagahaagu iyo maankaagu ha joogaan oo faajignow; markuu eray yar oo sida macaanto ah ka soo baxana tus in aad ka gubaneysid ereygaas si *serious* mar dambana uusan kugu dhihin eraygaas iyo mid udhigma; ogowna hadalkan oo aad ka dhiidhidaayi, wuxuu kaa moosi / badbaadin erayada kale ee ka waawayn ee uu kugula dhici lahaa!\nHadal iyo dhamaantii walaalo, waxaanu kugula talineynaa in aad naftaada gadaal ugu laabatid oo aad isweydiisid talooyinkan aan kuu soo sheegnay.\nIllaahayoow walaashayo dhibaatada haysata ka dulqaad oo sii zawj wanaagsan oo ah key iyadu rabto Illaahayna raali ka yahay. Amiin\nXafiiska Arimaha Bulshada Ee Shabakadda Radio Wadani Media Network\nFariin Jeceyl: Ma ihi Qof Dunida Caan Ka Ah Laakiin Waxaan Caan Ka Ahay Qalbigaaga.\nGalmada 2014 qaab waali ah oo lagu haayo kacsi dartiis hawada gali


Imbeeki (Gabay) : Falceliska Warqaddii Madaxweyne Thabo Mbeki\nMaalmihii la soo dhaafay, waxaa warbaahinta Soomaalida lagu faafiyay, warqad uu qoray Madaxweynaha Koofur Afrika, MudaneThabo Mbeki. Warqaddaas oo markeedii hore lagu daabacay tirsigii 1aad ( 12 -18 Jannaayo 2007) ee wargeyska ANC Today , wuxuu madaxweynuhu aragtidiisa uga dhiibtay, xaaladda cakiran ee Soomaaliya iyo sidii xalkeeda loo gaari lahaa.\nMudane Mbeki, wuxuu qoraalkiisa ku faahfaahiyay, kaalintii hormuudnimo ee Soomaaliya ay ka soo qaadatay halgankii gobonnimoddoonka Afrika. Magaalada Muqdisho , ayuu Madaxweynuhu xusay, in bartamihii toddobaatanaadkii ay aheyd xaruntii rajada ee howlaha gobonnimoddoonka Afrika laga abaabuli jiray. Madaxweyne Mbeki, wuxuu gabagabadii warqaddiisa, waddamada Afrika ku baraarujiyay, in ay u midoobaan waxkaqabashada dhibaatada Soomaaliya.\nMarka si guud loo qiimeeyo, waxtarka warqadda Madaxweynaha, xilligaan murugo ee Soomaaliya ay maanta ku sugantahay, wey sii fiicnaan laheyd in Madaxweyne Mbeki iyo dowladdiisa Koofur Afrika laga helo hiil iyo taageero dhaafsiisan ra’yi warqad ku qoran. Wey sii fiicnaan laheyd in uusan Madaxweynuhu ka gaabsan xaqiiqada na hortaalla iyo gumeysiga cusub ee lala damacsanyahay dadka iyo dalka Soomaaliyeed. Laakiin haddana, Mudane Mbeki, niyadsamaanta, isxilqaanka iyo taageerada uu ku baaqay ee Afrika oo mideysani iney wax u qabato Soomaaliya, waa dadaal mudan in looga mahadceliyo, aadna loogu ammaano.\nSida uu Madaxweynuhu sheegay, bartamihii toddobaatanaadkii, xilligii ay Soomaaliya aheyd qaran awood leh, waxey garab hagarla’aan ah la barbartaagneyd waddamadii Afrika ee weli ku hoos jiray gacantii gumeysteyaasha. Waqtigaas baaqa Soomaalidu - carruur iyo cirroolaba - wuxuu ahaa “ Hobeey Afrikaay Huruddooy, cadow ku heeryee huruddooy, halyeeyadaadii huruddooy, haad baa cunaayee huruddooy !!\nKa dib 30 sano, waayahaa berisamaadka ee xusuusta madaxweyne Mbeki iyo in badan oo Soomaalida qarannimada jecel ahba ku weyn, nasiibdarro, Muqdisho waxey noqotay Muqdisho kale! Soomaaliya waxay isku bedeshay Soomaaliya kale! Afrika waxey u muuqataa Afrika kale! Adduunkiina waa Adduun kale oo la sii walaaqayo, hoggaankana ay u hayaan indhowgaradyo ujeeddoxumeyaal ahi !\nHaddii shalay, Muqdisho loo yaqaannay Xiddigtii rajada Afrika, maanta! xaalkeedu sidaas waa ka duwanyahay. Haddii shalay, Soomaaliya ay aheyd hooyadii halganka gobonnimodoonka Afrika, hiil badan oo hagarla’aan ahna laga heli jiray, maanta! waa meel la hilmaamay, la hagraday, dab laga huriyay, kadibna si jeesjees ah loogu sheegayo meel aan loo hoyan oo halaqyogaleen ah!!\nSida uu sheegay Madaxweyne Mbeki, maanta Afrika waxaa la gudboon in iyadoo mideysan ay si daacadnimo ah ugu gurmato umadda Soomaaliyeed oo dhibaato lixaad lihi ay la soo deristay. Haddii aan sidaa la yeeleyn, oo aysan maanta Afrika waxba tari karin Soomaaliya, waxaa qumman in aysan yeelin, oo aysan noqon, xaabo lagu shito oo lagu karsado lafaha umadda tabaaleysan.\nCiidamo Afrikaan ah oo maanta qaabka la damacsanyahay loogu diro Soomaaliya, waxay la macno yihiin, ciidamo Afrikaan oo waddanka Koofur Afrika loo diray xilligii Midabtakoorka, si ay maamulkii dulmiga ku dhisnaa ee Pretoria uga kaalmeeyaan kahortagga iyo ciribtirka ururkii xaqudirirka ahaa ee ANC iyo garabkiisii gaashaandhigga ee Umkhonto we Sizwe ( Waranka Qaranka), oo waagaas in badan oo dowladaha ilbaxnimada sheegta ka mid ahi ay u yaqiinneen urur argagixo oo adduunyada khatar aad u weyn ku hayey.\nSida Muuqata, dhowr waddan oo Afrikaan ah ayey askartoodu hamuun u qabaan in Soomaaliya ay u shaqo doontaan. Waddamadaasi welwelka kaliya ee ay qabaan waa in meel la saaro kharashka ciidamadooda lagu kireysanayo iyo ciddii ay ugu hagaagi lahaayeen. Nasiibdarro, waddamadaasi ma fahamsana, sababta Soomaaliya seefaha loogu afeysanayo. Nasiibdarro, waddamadaasi ma fahamsana, in waxa maanta Soomaaliya lagu sameynayaa ay iyagana berri ku soo socoto, xaalkuna yahay: Ninkii qeyrkii loo xiirayow, aduna soo qoyso !!.\nGabagabadii, waxaa mar kale mahad badan mudan, Madaxweyne Thabo Mbeki, oo warqaddiisii qiimiha laheyd ay igu dhalisay inaan qalinka u qaato qoraalkaan dheer. Si gaar ah waxaan Madaxweynaha ugu dirayaa gabaygaan hoose oo aan ku magacaabay Mbeki, oo soo baxay 05/02/2007. Gabaygu wuxuu ka warramayaa, xaaladda dhabta ah ee ay maanta ummadda Soomaaliyeed ku sugantahay, wuxuuna dhambaal u dirayaa dhinacyo kala duwan oo ay arrinta Soomaalidu khuseyso. Waxaan rajeynayaa, in warqadda Mudane Mbeki, ay noqon doonto billoowga hiilkii umadda Soomaaliyeed ay in muddo ahba ka dhowreysay saaxiibadooda ay halganwadaagga yihiin ee reer Koofur Afrika.\nWaa kan Gabaygii la magacbaxay Mbeki ee akhris wanaagsan:\nIkhyaarow amuurahaad qortiyo ereyadaad sheegtay\nIdaacadaha lagu faafi iyo aalad dheereyne\nAkhris kii yaqaan wuu arkoo faham ujeedkiiye\nKaan dhaguhu awdneyn u maqal addin sidiisiiye\nSoomaali adduunyada dhammaan aag kastoy joogto\nU riyaaqe oday iyo ilmaba oddoroskaagiiye\nAhbal qeyrkii u adeegayoo abbabba’leynaaya\nOgaallaawe ma ahidoo shacbigu waa ogsoonyahaye\nImbeekow i maqal Afrikadii wey ilduufsheene.\nImbegaati wixii lagu askumay IGAD shirqoolkeedii\nArab Moi arrinkuu gole ka yiri waa afkalaqaade\nAanada la garabsiinayee eexda lagu daabay\nDulmigey Itoobiya waddoo caalamku arkaayo\nInkastood ka gaabsatay Addis dabkey afuufeyso\nAngooliyo markaan inta xaqiran garab istaageynay\nANC ( ee en sii) wixii aan tarniyo Umkhonto we Sizwe\nMar haddaad abaalkii xustiyo sidaan aheyn waayo\nIstakoor haddaan legednay iyo arxan la’ aantiisii\nEdeggii gumeysiga haddii ooddii laga feyday\nOo idinku kaad doorataan eeggan talinaayo\nIntaasiba anfaco noogu filan oon ku ba’ayaaye\nIxtiraamka aadmiga marbuu eeygu dhaamaaye\nSida awr macsaro shiidayoo indhaha loo duubay\nAma dibi intaasoo hektaar fala aroortiiba\nOogada nin laga fuulayoo loo itaal sheegtay\nOo eheladii lagu dhex raro lana uleynaayo\nIkhtiyaar qof loo diidayoo ilmadu daadeyso\nOo sidii alaabtiyo dharkii suuqa lagu iibsho\nAddoonnimo xanuunkeeda iyo eelkey reebeyso\nIsticmaar aan nixin waad ogtahay urugadiisiiye\nAwguul nasiibiyo ixsaan leysla soo doontay\nIsii laguma helin gobonnimadaan ku istareexnaaye\nGeesiyaa ifkaan laga qarshoo aakhirow kacaye\nWaa tuu abaabulku dhacoo iil la doorbidaye\nWaa tey madaafiic onkodi aastay xaafado’e\nWaa tii awow loo diloo aabbo loo qalaye\nWaa tuu dhulkii ololayoo eebo leys daraye\nAyrab geela waa tii la dhacoon ari la reebeyne\nWaa taan agoon wada aheyn iyo asayleeye\nIlaah Qaadir weeyoo isagaa kownkan maamulaye\nIsagaa abuuroo khalqiga qoray arsaaqdoode\nArjigaan direyniyo markuu yeelay aammiintii\nOo ducadii uu naga aqbalay Allaheen weynaaye\nWax la soo adkeystaba markaan tuugadii erinnay\nAlalaasku goortuu dhacoon aakah niri maalmo\nGoortaan dugsiyo aadnayoo alifkii noo toosay\nAyaxii aboorka ka darnaa miinaduu aasay\nUgxantii dillaacdaa mar kale uumiyii rogiye\nIrbad suna rag lagu soo mudoo dhaqankii uuley leh\nAfmiishaarro uurku dabanyahiyo eed qabaa yimide\nAaminnimo qof lagu tirinayoo anshax u sii raaco\nIndheergarad inaad yahay la hubo aadanuhu sheegye\nIxtiraam annaga oo ku lari iyo asluub gaara\nUgaasow ergaan kaa rabnaa inaad ajiibtaaye\nIntii berrito nala eersan laa waa afeef horaye\nMid adeerkaa odaygii ahaa maqal Abwaanow dheh\nMid Afrika amaah lama baryee aayahaa garo dheh\nMid kalana Iskaashiga dulmiga aayarsada hoy dheh.\nAarkii Mandeelliyo haddaad aqalladii gaarto\nIleyskii mugdiga nuuriyow ummaddii Soomaali\nAyaamahan musiibaa heshoy la ibtiloobeen dheh\nOrobbiyo waxaa isugu tagay reer Ameerika dheh\nAustareeliyana kama maqneyn uubateyntaas dheh\nAasiya afkey xiratayoo weyska eegtaa dheh\nCarabihii ikhwaanow lahaa wey inkirayaan dheh\nUmmadihii midoobana intaa way ajarayaan dheh\nAxmaqiyo waxaa loo boqraa kaan waxba ogeyn dheh\nMidka aynigaadaana waa laga idleeyaa dheh\nIyagoon itaal badan lahayn iskuxirkii beesha (Afrika)\nAgaasimiddii xaqudirirka iyo hobey Afrikaadii\nWaxa looga aargudanna waa ololahoodii dheh!\nAmakaagga qaaradda ka jira waad ogsoontahaye\nAbeesooyin maatada jaqiyo abris wax baabi’iya\nAkhlaaqxumo dir lagu soo xuliyo aqli la’aantooda\nAfku kuwuu u buuxaa xukuma oo la iibsadaye\nUrur horusocdiyo waa u nacab kii aqoon lihiye\nMar haddey abaar iyo colaad iyagii liitaanba\nMar haddey abaalkaan mudneyn badi illoobeenba\nMar haddiiba la amraayo oo lagu adeeganayo\nIjaar yaa na siin iyo hadduu arradbax xaal joogo\nInkaar qabaha ubadkii dhashiyo umulihiis dooxay\nWuxuu maanta noogu soo ordaa waa asluub xumaye\nWaa aaran lagu doogsadiyo yey iftiin heline\nWaa fitno arooskeede iyo arbush waxow roone\nAmmaandarrada waa dhiirrigeli joogna abidkaaye\nAskartaa la sheegsheegayee lagu ugaarsanayo\nAsaaggood kuwaa uu dirsado waan ehbineynaaye\nOlol naara haddii aysan rabin edeb in loo yeelo\nintaan ooryahoodiyo dhashii aaway ku barooran\nAshtakaan haddaba sii nahaye yey na soo aadin.\nAnfariirnay saaxiib halkuu maray adduunkiiye\nIdahaaba dhaamiyo dadkii orgidey foofshaane\nIlbaxnimada lagu faanayana waa i maqashiiye\nAxdi meel u yaal iyo ma jiro waxey ilaalshaane\nMarba waxa Ilaah sheegta kii ugu awood roone\nIbleyskaa u yeeriya markaa aragti shaydaane\nKii aan addeecinna hubkaa lagu asqeeyaaye\nArgagixiso haddii loo yaqaan ruux Islaamoo dhan\nOogidda salaaddiyo haddii ajar la ceebeeyay\nAshahaadda annagaa qirnoo Eebbe caabbudiye\nHaddaan eber baxeynana wallaan inkira yeeleyne\nAdolf ( Hitler) sidiisii kuwaa kibirku aafeeyay\nEe dunida afarteeda gees weerar ku ekeeyay\nIimaan la’ aantaa hoddoo wey ambanayaane\nAlbaabkoodi waxey moodayaan irdo islaameede\nArligaad rabtaan dega ayay arrin ku goosteene\nImtixaan intii aysan mudan oon Alle ciqaabin\nHaddey owgeyow talo rabaan waa insaan wuxuye\nIsafgarasho nabad baa leh iyo aayatiin wacane\nOgeysii islaax inuu dan yahay ubax la sii beerto.


Wasiir degay Guri aan musquluhu xabbad karin | shumis.net\nHome » Layaab » Wasiir degay Guri aan musquluhu xabbad karin\nWasiir degay Guri aan musquluhu xabbad karin\nWasiirka gobolka Telangana ee Koonfurta dalka Hindiya ayaa la kulmay dhalleecayn iyo cambaarayn ba'an ka dib markii uu degay qasri hanti badan gashay oo ku kacay 7.32 milyan doolar (Todobo milyan sadex boqol iyo labaatan kun) oo ah lacagta canshuur bixiyayaasha laga qaado.\nGuriga oo ku fadhiya 9 kun oo mitir oo isku wareeg wuxuu ku yaal faras magaalaha magaaladda Hyderabad, wuxuu leeyahay Musqullo xabaddu ka gudbi karin,\nMasrax 250 qof wax ku daawan karto, iyo Hool ama goob 500 qof ay fariisan karto.\nWaxaa intaas dheer in dhamaan daaqadaha guriga aannay xabaddu karin.\nKoox wasiirka ay isku diin yihiin ayaa intii aannu u guurin waxay guriga u tageen si ay ugu duceeyeen, waxaase musqulaha xabbaddu karin ee gurigu leeyahay ay dhalisay in dadku ay si wayn u dhalleeceeyaan.\nChinna Jeeyar Swamy ayaa guriga ducdo diimeed Hinduuga ku aqriyey\nWasiir K Chandrashekhar Rao ayaa gurigaas Khamiistii u guuray ka dib markii hogaamiye diimeedka Chinna Jeeyar Swamy uu wardi diinta Hinduuga ah ku soo aqriyey.\nMr Swamy waxaa kale oo uu ku fariistay kuriga rasmiga ah ee wasiir Rao si uu u barakeeyo.\nGuriga ayaa lagu magacaabay Pragathi Bhavan, waxaana lagu dhisay la tashi dhaw oo ku salaysan hab dhaqan diimeedka vaastu oo lala sameeyey koox quburo ah.\nMr Rao wuxuu si wayn u aaminsan yahay dhaqanka vaastu oo ah dhaqan soo jireen ah oo Hinduugu u adeegsado dhismaha.\nWasiirka ayaa bishan hortaanteedii wuxuu soo jiitay saxaafadda ka dib markii uu isku dayay in uu burburiyo dhisme dawladdu leedahay oo uu aaminsan yahay innaanay ku dhisnayn hab dhaqanka diineed kuwaasi oo nasiib xumo ku ah dawlad goboleedka.\nTitle: Wasiir degay Guri aan musquluhu xabbad karin\nPosted by Unknown, Published at November 28, 2016 and have 0 comments


Caddeyn: Muxuu salka ku hayaa khilaafka Puntland iyo ganacsatada Boosaaso? - Caasimada Online\nHome Warar Caddeyn: Muxuu salka ku hayaa khilaafka Puntland iyo ganacsatada Boosaaso?\nCaddeyn: Muxuu salka ku hayaa khilaafka Puntland iyo ganacsatada Boosaaso?\nBoosaaso (Caasimadda Online) – Dekedda magaalada Boosaaso, ee xarunta gobolka Bari ayaa markale dib u xirantay, kadib markii Ganacsatada iyo dowladda Puntland ku heshiin waayeen lacagta canshuurta cusub ee la qaadayo.\nXirnaanshaha Dekedda hadda waxa uu ka dambeeyay iyadoo qiimo cusub ay soo saartay Wasaarada Dakadaha, kaasoo ay ku xusan tahay lacagta la canshuuri doono cuntooyinka, qalabka dhismaha iyo alaabaha kale ee kasoo daga.\nWarqadda Tariifada lasoo saarey oo nuqul kamid ah ay heshay Caasimadda ayaa ku xusan in halkii Ton [907Kg Kiilo garaam]oo Bariis, Bur, Sonkor iyo Qamadi laga qaadi doono lacag dhan 0.80USD.


Qiimeen lasameeyay ayaa lagu ogaday in MW Farmaajo uu yahay qof aan balan laheen - Muqdisho Online. Caasimada Muqdisho\nHome Wararka Qiimeen lasameeyay ayaa lagu ogaday in MW Farmaajo uu yahay qof aan...\nQiimeen lasameeyay ayaa lagu ogaday in MW Farmaajo uu yahay qof aan balan laheen\nQiimeen aysameysay Muqdisho Online ayeey ku ogaatay in tageeradii uu kulaha Madaxweyne Farmaajo shacabka soomaaliyeed uu jiro hoos udhac xad dhaaf ah kadib markii uula soo baxay waji cusub waixii kadanbeeyay goortii xilka lagu wareejiyay.\nMadaxweyne Farmaajo oo markiisi hore lagu bartay qof aad usoo jiita shacabka soomaaliyeed asagoo isticmaala erayada kamuuqata wadaniyada & waxyaabaha ku weyn quluubta muwaadiniinta balse markii uu talada lawareegay lasoo baxay habdhaqan naxdin leh dadka qaarkiis aykala saari waayeen inuu yahay jaajuus shisheeye & inuu yahay qof sixran oo caafimaad qabin.\nBalan Qaadyadii uu sameeyay xiligi ololaha doorashada MW Farmaajo .\nin uu kashaqeynaayo Amniga sido kale inuu xoojinayo dhismaha tayeeyna ciidanka sirdoonka asagoo u qoondeeyay bishii in xuuraanka kaliya uu ku bixiyo 1 Milyan oo doolar.\ninuu dhisaayo adeegyada bulshada , sida waxbarashada , caafimaadka , korontada & biyaha.\nin uu waxsoo saarka dalka sida beeraha , warshadaha & kaluunka uu xoojin doono si wax looga qabto sicirka Qutul daruuriga oo aad usareeyo maadama bulshada inta ugu badan noloshooda ay adagtahay oo sadaxda waqti si toos uma helaan wax ay cunaan.\nin uu ladagaalamayo qabyaalada & kutagri falka awooda dowlada sifo aan sharci aheyn.\nin uu Madaxweyne bas noqon doonin oo uu nabadoon ahaan doono inta uu Madaxweynaha JFS yahay.\nin uu Magdhaw siin doono goobaha gaarka looleeyahay ee ku burbura qaraxyada.\nin uu jiri doonin wadooyin looxiro goorta uu safraayo ama booqano gooba kamid ah caasimada .\nQodobadaas & kuwo kale oo badan kuwaaso dhamaan ah rabitaanka shacabka isla markaasna uu xiligii ololaha farmaajo balan qaaday balse aan waxba ka fulinin .\nMadaxweyne Farmaajo markii uu xilka qabtay 2017 wixii uu la yimid.\nHabacsanaan weyn oo ka jiraa dhinaca Amniga Qaraxyadii ugu dhimashada badnaa taariikhda Soomaaliya waxeey dhaceen inta lagu guda jiray mudo xileedka MW Farmaajo, sido kale tayeenta sirdoonka soomaaliya uu balan qaaday, waxaa lakala diran dhamaan Sirdoonkii kashaqeynayay NISA , wuxuu qaatay dhalinyaro xoogaga wadaniyiinta kuwaaso uu kadhigtay Sirdoonka cusub ee uu dhistay nasiib xumo sirdoonkaas waxeey ilaashan waayeen Sirtii ugu weyneed ee Qaranka uu lahaa taaso ah Xogaha Saraakiisha , Saraakiil xigeenada , askarta & adeegayashaa u diiwaangashan NISA taaso kadhigan maanta oo idinla hadlaayo inuusan jirin sirdoon dowlada soomaaliyeed si qarsoodi ugu shaqeeyo. lacagti xuuraanka 1 Malyin uu balan qaadayna xogaha lagu maalgaliyo waa kuwa siyaasiinta ka aragtida duwan ee Dowlada sida xisbiyada mucaaradka, inta uu jiray Madaxweyne Farmaajo maalina lalama xisaabtamin Taliyayaasha ciidamada fashilka wayn ee Amni oo jiray balse dano siyaasadeed owgeed ayaa dhowr jeer isbadal loogu sameeyay taliska ciidamada.\nMadaxweyne Farmaajo intuu dalka joogay ma uusan dhisin Cisbitaal & Goob waxbarasho iska day inuu qiima dhimis ku sameeyo qiimaha korontada & biyaha oo bulshada baahi wayn u qabto balse cisbitaaladii uu dhisay Madaxweyne Hassan Shiekh ayuu rinjiga darbiyada ka badalay sariirona uu kusoo kordhiy .\nwuxuu curyaamiyay guud ahaan ganacsigii dalka oo laga dareemayay hoos udhac xoogan kahor inta uusan xilka lawareegin, wuxuu xirtay wadooyinka soogala Muqdisho kuwaaso ganacsata ku adkaatay soo galida beedacada suuqyada , wuxuu canshuur xogan kusoo rogay guud ahaan ganacsiga dalka , waxaa korodhay isbaarooyinka ayla kulmayaan beeraladeeda , sido kale wuxuu shirkado shiinees siiyay hishiisyo ayku xaalufinayaan kaluunka bada soomaaliya ku jira halka kaluumeysatada soomaaliyeed ay lakulmaan xarig joogta & burburin doomahooda aykala kulmaan ciidamada shisheeye ee kusugan biyaha soomaaliya. arrinta ugu yaabka badan ayaa noqotay in gacansatada ajaaniibta ayku dhiiran yihiin in ay warshado ka furtaan soomaaliya sababo maamul xumo ee Madaxweyne Farmaajo.\ninta uu talada haayay madaxweyne Farmaajo ayaa qabyaalada gaartay heerki ugu sareeyay iyadoo safaaradaha soomaaliya ku leedahay caalamka shaqaalo & diblumaasiyiin looga dhigay qabiilka daarood oo uu ka dhashay gaar ahaan mareexan sido kale xafiisyada ugu samenta badan dalkana wuxuu udhiibay wiilal beeshiisa ah, Madaxweyne Farmaajo maamulkiisa ayaa lagu qiimeeyay in ay tahay mida isticmaasha awooda dowladnimada sifo aan sharci aheyn , Madaxweynaha wuxuu dalka ku maamula digreeto & rabitaankiisa shaqsiga asagoo marar badan ku tuntay sharuucda dalka sida dastuurka, waxaana udanbeeysay sida loo ceeriyay Hassan Ali Khayre.\nMadaxweyne Farmaajo asagoo laga sugaayo in uu dib u hishiiisiinta dalka uu sare u qaado ayuu noqday qof asaga abuura colaada , sida isku dirka beelaha , duminta dowlad goboleedyada , weerarka siyaasiinta ka aragti duwan & fulinta dilal qorsheysan oo sharciga ka fog .\nbalan qaadkii Madaxweynaha inuu magdhaw siinayo dadka guryahooda qaraxyada ku dumaan iska daaye inu magdhaw siiyo waxeey dhib ku qabaan ineey dadka ayaga dhistaan guryahooda maadama baaburkii carada , jaayga , Nuuryada & Qalabka dhismaha keeni lahaa looma ogola si caadi inuu ugu shaqeeysto muqdisho waxaa suura gal ah in 1 kii baabur ee nuuryada soo galiya Muqdisho ku qaadato 8 saac waliba asagoo laga qaaadayo lacago baad ah oo lasiiyo ciidanka jagbooyntiyada.\nMadaxweyne Farmaajo mamulkiisa wuxuu dhagxaan ku xiran laamiyada waaweyn & kuwa yaryar, Jidcadayaasha & luuqmanka , arrintaas oo ah culees wayn dadkana gaarsiisay in dumarka ku dhalaan jidadka qaraxana uu wali sii socdo.\nHaddaba waxaa bulshada u cadaatay in Madaxweyne Farmaajo yahay shaqsiga ugu beenta badan ee soomara madaxtooyada Soomaaliya , asagoo goaamankiisa u arkaa mida ku jirta maslaxada dalka , sido kale marnaba ma qaato talooyinka aysiinayan dadka waxgaradka .\nAwooda Ciidamada Dowlada & Ciidamo shisheeye ayuu u isticmaalay banaanbixii baydhabo wuxuuna ku dilay 11 qofood oo rayid, sido kale awooda ciidama ayuu u adeegsaday dhamaan siyaasiinta kasoo horjeeda aragtidiisa uu dalka ku maamulaayo.\nDhaqaalaha dowlada oo lagu jaangooyay rabitaanka Madaxweynaha iyadoo malaayiin dollar lagu bixiyo xaaran ku naxayaasha dagan hotelada qaaaliga kuwaaso ay ugu horeeyan Salaad Ali Jeelle & Ali Wajiis IWM kuwaaso 10 Kun dolar kaash ah lasiiyo sido kale laga bixiyo hoteelada ay dagan yihiin , dhaqalahaas oo hadii arrimaha hormarinta beeraha looleexin lahaa suurta gal ahaan leheed sicirka qutul daruuriga in uu hoos u dhici lahaa halka maanta uu sara kac ba’an ay jirto .\nsidaasi darteed dhamaan kalsoonida shacabka ay ku qabeen hoggaanka dalka Mohamed Abdullahi Farmaajo waaa ay baabaday waxeeyna u arkaa caqabad wayn ee ku horgudban nolosha & nabada shacabka .\nLama ogo markii uu waqtigiisa dhamaado in kursi jecelkiisa darteed dalka uu ugalo dagaalo sokeeyo taaso ayka faaideysan doonan argagaxisada alshabaab oo dowlado cadow u ah soomaaliya usoo maalgaliyeen kuna laayan shacabka.\nTallada maseegi doonta marka ugu danbeeyo Mohamed Abdullahi Farmaajo.


20 qof hor leh oo Soomaalida iyo Oromada iska dileen – Warfaafiye:\n20 qof hor leh oo Soomaalida iyo Oromada iska dileen\nDowladda Ethiopia ayaa sheegtay in dad ka badan 20 ruux ay ku dhinteen dagaal todobaadki hore dhex maray qowmiyadaha Soomaalida iyo Oromada ee Itoobiya.\nAfhayeen u hadlay Dowlada Ethiopia Negeri Lenco, ayaa sheegay in deegaanka Oromada laga soo xiray 98 halka dhulka Soomaalidana laga soo qabtay shan ruux. Dadkaan ayaa lalal xiriirinayaa in ay ku lug leeyihiin colaadda.\nSoomaalida iyo Oromada ayaa ku muransan soohdinta labada qowmiyadood. Deegaanada ay colaaddu ka jirto ayay Dowladu sheegtay in ay geysay ciidamo dheeraad ah oo ka tirsan millatariga.\nSaraakiisha labada dhinac ee ay dirirtu u dhaxeyso ayaa bishi April ee sanadkaan ka heshiisay waxa ay isku hayaan, isla waqtigaasi, dowlada Itoobiya ayaa dhigtay waddooyinka waaweyn ee deegaanada lagu muransanyahay ciidamo millatari ah, hase yeeshee ilaa iyo hadda waxaa aaggaasi kasii socda dagaalada.\nIska hor-imaadyo Soomaalida iyo Oromada dhexmaray bishii September, ayaa waxaa la sheegay in ay ku dhinteen tobaneeyo ruux, halka ay ku barakaceen tobnaan kun oo ruux oo kasoo jeeda qowmiyadda Oromada.


Sidee Mashiinnada Faafa ee Kacaanku U Kacaan-News-Yuyao Xianglong Isgaarsiinta Warshadaha Co., Ltd.\nSidee Mashiinnada Faa'iido u Faafayay\nWaqtiga: 2021-03-18 Hits: 7\nSanadkii la soo dhaafey, xirfadlayaal caafimaad iyo hey'ado dowladeed waxay dadka kula taliyeen inay yareeyaan xiriirka dadka kale hadiiba ay macquul tahay. Taasi's waa mid ka mid ah sababaha ay tafaariiqleyaashu aad iyo aad u badan ay u soo bandhigayaan soo qaadis dhinacooda ah, sababta shirkadaha wax keenaya ay u bataan iyo sababta ay otomaatiyadu dib ugu soo noolaanayaan. Halkaas's sidoo kale hab kale oo ka mid ah isdhexgalka aan la xiriirin in's arkay ballaadhinta inta lagu jiro aafada - mishiinada iibinta.\nLaakiin anaga'kama hadleyso kaliya mashiinadaada iibinta aasaasiga ah ee bixiya jibbaarada, baararka nacnaca iyo soodhaha. Mashiinada iibinta ee bixiya wax kasta oo ka yimaada pizzas ilaa koobabka ilaa hilibka la duudduubay. Mashiinnada wax lagu iibiyo ee Upscale ayaa halkaas ka soo goynaya's waxay ahayd abaar fursadaha cuntada, gaar ahaan boosteejooyinka gagida diyaaradaha, halkaas oo masiibada ka dhacday maqaayadaha qaar, iyadoo u noqotay suuq koraya.\nKuwa sameeya mashiinka wax lagu iibiyo ayaa tijaabinaya qaabab loo yareeyo la xiriirka dusha sare. Qaar ka mid ah, taasi waxay ka dhigan tahay sameynta mashiin lagu iibiyo taas's la jaanqaadi kara barnaamij, halkaas oo dadku ku amri karaan amarkooda. Dadka kale, waa's waxay ku lug lahayd abuuritaanka shaashad taabasho halka duljoogsigu ku filan yahay inuu muujiyo waxa qof jeclaan lahaa inuu dalbado.\nCunnadu maaha'waa waxa kaliya ee mashiinada wax lagu iibiyo ee tikniyoolajiyadda sare ay gadayaan. Xagaagii 2020, MTA wuxuu bilaabay adeegsiga mashiinnada iibinta si loogu iibiyo PPE saldhigyada dhulka hoostiisa mara. Waa'sa ballaarinta xiisaha leh ee tikniyoolajiyad duug ah - laakiin inay saameyn ku yeelan doonto adduunka tafaariiqda iyo adeegga cuntada ka dib markii aan ka soo baxno aafada waa su’aal weyn.\nSuufyada aan lala xiriirin waxay u baahan yihiin App ahaan taageero taasna waxay leedahay codsi sare oo taleefanka gacanta ah. Laakiin meelahaas oo internetku uusan si fiican u dabooli karin, taabashada suufka taabashada wali waa la codsadaa sida ATM-ka.\nSidaas sida a sameeyaha suufka pin, Waxaan indhaha ku haynaa isbeddelladan si aan u hubino sida ay u socoto mustaqbalka.\nHore: Xianglong Isgaarsiinta - lamaane lama huraan u ah soo saarayaasha xarumaha is-adeegga\nXiga: Adeegso APP si aad u xaqiijiso da'da inaad biir uga iibsato mashiinnada iibinta dhammaadka-2021


Pokemon Go waxaa loo tixgeliyaa ciyaar mobilada ugu fiican taariikhda | Wararka IPhone\nKaliya waxaa la heli karay laba toddobaad, xaqiiqdii meel aad u gaaban, maadaama laga heli karo oo keliya Mareykanka, New Zealand, Boqortooyada Ingiriiska iyo Australia. Sidaas oo ay tahay, haddaba waan xaqiijin karnaa taas Pokémon Go wuxuu noqday ciyaarta ugu caansan ee mobilka taariikhda Mareykanka, oo sidaas darteed waxay ku dambayn doontaa inay noqoto ciyaartii ugu fiicnayd ee abid abid abid abid la soo gaarto. Ma garanayno sida waqtigu u dhacayo u saameyn doono Pokémon Go, waxa aan dhihi karno waa inay abuurtay qandho run ah oo adkaan doonta in lagu qanciyo. Kooxda Niantic ee gacanta Nintendo waxay garanayaan sida wax loo qabto si aad u wanaagsan.\nFaa'iidada ugu badan ayaa ah Nintendo, oo aragtay in qiimaha suuqyadiisu ay kor u kaceen qiyaastii boqolkiiba 56. Pokémon Go hadda wuxuu leeyahay in kabadan 21 milyan oo isticmaale firfircoon, in ka badan 20 milyan Candy Saga sanadka 2013, taasna shaki la'aan way sii kordheysaa sida ugu dhakhsaha badan markay si rasmi ah u bilawdo inay gaarto dalalka intiisa kale, hase yeeshe, dadka sida ugu cabsi badan ee isticmaala sidaan oo kale waxay durba bilaabeen inay ku soo dejistaan qaab kale, Casharkaan waxaan ku tusineynaa sida loo soo dejiyo Pokémon Go for iPhone. Qaabkeena rakibida fudud ayaa runtii caan noqday wuxuuna kuu ogolaanayaa inaad ku raaxeysato ciyaarta Spain.\nWaxaas oo dhan iyada oo la tixgelinayo dhibaatooyinka ka imanaya server-yada iyo xaddiga badan ee cayayaanka ee ciyaarta la liita. Si kastaba ha noqotee, waxaa habboon in waqti fiican la helo dhammaantood. Goobaha jimicsiga ee magaalooyinka (Pokémon dabcan) waxay bilaabayaan inay yeeshaan hogaamiyeyaal run ah oo leh xoogaa xoog leh Pokémon, way adkaan doontaa in laga takhaluso. Ma jiro qof sifiican oo dhan buuqan u qabanaya marka loo eego Nintendo, kaliya waqtigiisii oo ay aad ugu badneyd qashin-qubka, waxay umuuqataa inay xaqiiqdii dooneyso inay shirkada siiso xoogaa horumar ah, taas oo waxaan rajeyneynaa inay kaa caawineyso inaad wax ku saxdo Nintendo NX ama waxay ku dambayn doontaa inay ku degto qaab Nokia run ah.\nWadada buuxda ee maqaalka: Wararka IPhone » Barnaamijyada IPhone » Pokemon Go waxaa loo tixgeliyaa ciyaarta moobiilka ugu fiican abid\nIn kabadan wararka iphone tan durba waxay umuuqataa »wararka Pokemon»\nJawaab William Torres\nMaaha wax aan jirin, laakiin sadarka ugu dambeeya wuxuu leeyahay ur ...\nGabi ahaanba waa BEEN in ciyaarta ay leedahay cilado (falanqeyntu waxay si sax ah u muujineysaa maqnaanshaha Khayaamada, marka laga reebo 1 ee soo galida Google, inay sabab u tahay xaqiiqda ah in saldhiga lagu sameeyay lagu tijaabiyay 3 Sano ... ) markaa waa khiyaano adigu gebi ahaanba been. Ma dhahayo, falanqaynta guud ee arjiga ee warbaahinta kaladuwan ayaa leh. Dhinaca kale, waxaan jeclaan lahaa inaan idhaahdo haddii adiga Pokemon Go ay kaa buuxdo Cayayaanka, markaa waxaan jeclaan lahaa inaan ogaado sida aad u qeexi lahayd ios8 iyo iOS9….\n"Waxaan rajeyneynaa inay kaa caawineyso inaad wax ku saxdo Nintendo NX ama waxay ku dhamaan doontaa qaabka Nokia ee runta ah." Aynu aragno haddii aan wax yar dhexdhexaad ka nahay, maxaa yeelay faallooyinkan ayaa ah rashka. Waxay ila tahay wax layaab leh aniga oo ah in qof Apple Apple ah uu yiri, maxaa yeelay kani waa weedha had iyo jeer u heellan Apple si loogu dhigo afar sheeko qiimo cusub. Nintendo waa shirkadda leh siyaasad shirkadeed oo la mid ah Apple, sidaa darteed waxaad ogaan doontaa wax markii ay abuureyso boqortooyo madadaalo elektaroonig ah muddo tobanaan sano ah, oo kacaan ka sameyneysa warshadaha isla markaana dib u habeyn ugu sameyneysa sida Apple ay ula sameysay iPhone-ka\nSidaas wax yar oo ka sii daran oo ku saabsan shirkadda ikhtiraacday madaxa madaxa kontoroolka, kaas oo ikhtiraacay gariirka inta lagu jiro ciyaarta, taas oo wax ka bedeshay cayaaraha fiidiyowga ee Super Mario 64, oo sii daayay ciyaartii ugu fiicneyd abid » , kaas oo ku beddelay wershadaha Wii, oo hadda uun ku beddelay ciyaarta mobilada Pokemon GO muddo 7 maalmood ah oo keliya.\nHaddii aad tixgeliso in tani ay tahay lakabka Nintendo ee dhacay, markaa Apple wuxuu ku dhow yahay inuu ku baabi'iyo dhibco iibka ah, koritaanka eber, iPad-ka ayaa burburay, Mac-yada dabaqa, iyo Saacadaha aan ahayn garoonkii Apple doonayay. Xaqiiqda ku maaree kalabar, dhammaanteen waan ognahay.\n- Servers si joogto ah u burbura\n- Dhamaan isticmaaleyaasha aan aqaano waxaa soo maray khasaaro Pokemons ah maxaa yeelay ciyaarta ayaa qaboojisay PokeBall\n- Fooxa badanaa waa la lumiyaa ka dib shubista\n- Bilowga Google wuxuu lumay 2 × 3 kasta\n- GPS waxay kuu dhigeysaa 200m badda dhexdeeda maadama aadan taxadar laheyn\nWaan sii socon karaa, laakiin waxay siisaa maqaal.\nBy the way, markay arkeen inaad tahay qof taageersan Nintendo, waa inaad ogaataa in waxa kaliya ee Nintendo ay ku leedahay ciyaartan ay tahay xaqa isticmaalka Pokémon iyo magacyadooda. Soo-saaraha waa Niantic, oo ay leedahay Alphabet INC (Google), waa wax aan horey dhowr jeer ugu sheegnay halkan.\nMa dhihi karo dhibaatooyinka Nintendo, waxaa leh madaxweynahooda oo lagu qasbay inuu hoos u dhigo mushaarkiisa in ka badan kala bar: http://www.meristation.com/nintendo-wii-u/noticias/el-presidente-de-nintendo-se-reduce-el-sueldo-a-la-mitad-por-las-ventas-de-wii-u/1365/1952938\nBal qiyaas sida saamiyaduhu u ahaayeen kuwa kor u kacay 86% toddobaadyadan ... Nintendo wuxuu ka maqnaa suuqa muddo sannado ah, iyo haddii aad, sida iska cad NintendoFanboy (in haddii aad ogaan lahayd ururinta alaabooyinka Nintendo ee aan haysto, laga yaabee inay beddeli lahayd eedayn aan macquul ahayn) xisaab ma aadan siinin, yaa bixin doona.\nHagaag, hadii hada ay tahay ciyaarta ugu fiican ee moobilku jiro, laga yaabee inaad ubaahantahay inaad la dagaasho pokemonka si aad ugaarsato, inaad awoodo inaad la dagaalanto isticmaaleyaasha kale hadii aad kula kulanto wadada ama asxaabtaada oo aad sameysid tartamo. dhig tan waxaad cuni doontaa dhammeystir ahaan isku dhaca royale oo hadda ah ciyaarta boqorka\nMiyuu dhab ahaantii yahay ciyaartii ugu fiicneyd abid? Sida loo sheegay?\nCiyaaraha fiidiyowga waxay leeyihiin shaqooyin farshaxan oo sax ah, cajiib ah, waxaan ku qori karaa boqolaal ciyaartii ugu horreysay ee aan layaabay nidaamka sayidka (wiilka yaabka leh III), cajaa'ibyada ku saabsan gawaarida gawaarida sida aagga majaajillada, ciyaarihii lasoo dhaafay ee saldhigga ciyaarta sida khiyaaliga VII. Ama iyada oo aan loo sii soconin jiilkan oo leh ciyaaro sida saaxirad, dhac 4, istiraatiijiyad waqtiga-dhabta ah sida xiddigta 2. Iyo kulankaan, oo sida cusub u dhexgalaa xaqiiqda la kordhiyay (oo MA AH ciyaartii ugu horreysay ee sidaas sameysa), waa ciyaarta ugu fiican taariikhda? Ciyaar micropayments ah?\nWaa maxay ciyaar fudud, uma baahnid inaad wax badan qabato, ma haysato sannado wax lagu ogaanayo sida cajaa'ibyada kale ee aadamuhu abuuray.\nSabab? Micno malahan\nWaa xushmad darro warshadaha ciyaarta fiidiyowga. Ixtiraam la'aan sega, konami, EA, atari, bethesa ... Iyo dheer iwm, in la yiraahdo Pokemon waa ciyaartii abid ugu fiicneyd. Hadalkaas waxaan u arkaa wax laga xumaado, murugo iyo qoomamo. Waan ka xumahay inaan inbadan isku celiyo, laakiin macquul maahan in la rumaysto.\n"Ciyaarta mobilada ugu fiican", aan aqrino qoraalka oo dhameystiran. Isbarbardhig ganacsade sida Fallout 4 ama Dark Souls 3, oo leh ciyaar caadi ah, madax iyo dabadaba midna ma lihid. Waa ciyaarta ugu wanaagsan ee mobilada maxaa yeelay adeegsadayaashu sidaas ayey go'aansadeen, iyaga oo ku ciyaaraya.